				|

		52011PC0663

			Pasiūlymas EUROPOS PARLAMENTO IR TARYBOS REGLAMENTAS kuriuo iš dalies keičiamas Tarybos reglamentas (EB) Nr. 3/2008 dėl žemės ūkio produktams skirtų informavimo ir skatinimo priemonių vidaus rinkoje ir trečiosiose šalyse /* KOM/2011/0663 galutinis - 2011/0290 (COD) */

			   	AIŠKINAMASIS MEMORANDUMAS

1.
PASIŪLYMO APLINKYBĖS

Pagal Sutarties dėl Europos Sąjungos
veikimo (SESV) 290 ir 291 straipsnius išskiriamos dvi skirtingos Komisijos
teisės aktų rūšys:
Pagal SESV 290 straipsnį teisės
aktų leidėjui suteikiama galimybė įgalioti Komisiją
priimti bendro pobūdžio įstatymo galios neturinčius teisės
aktus, kuriais papildomos ar iš dalies keičiamos tam tikros neesminės
įstatymo galią turinčio teisės akto nuostatos. Tokiu
būdu Komisijos priimti teisės aktai Sutartyje vadinami deleguotaisiais
aktais (290 straipsnio 3 dalis).
Pagal SESV 291 straipsnį
valstybėms narėms suteikiama galimybė imtis visų
nacionalinės teisės priemonių, būtinų teisiškai
privalomiems Sąjungos aktams įgyvendinti. Kai tie teisės aktai
turi būti įgyvendinami vienodomis sąlygomis, jais Komisijai gali
būti suteikti įgyvendinimo įgaliojimai. Tokiu būdu
Komisijos priimti teisės aktai Sutartyje vadinami įgyvendinimo aktais
(291 straipsnio 4 dalis).
Šio
pasiūlymo tikslas – 2007 m. gruodžio 17 d. Tarybos
reglamentą (EB) Nr. 3/2008 dėl žemės ūkio produktams
skirtų informavimo ir skatinimo priemonių vidaus rinkoje ir
trečiosiose šalyse[1]
suderinti su minėtomis SESV nuostatomis.
Pagal šį
pasiūlymą politikos, susijusios su žemės ūkio produktams
skirtomis informavimo ir skatinimo priemonėmis vidaus rinkoje ir
trečiosiose šalyse, tikslus, principus ir kitas esmines nuostatas nustato
teisės aktų leidėjas. Taigi teisės aktų leidėjas
nustato tos konkrečios politikos tikslus ir strateginio požiūrio,
programavimo, taip pat papildomumo, nuoseklumo ir atitikimo kitoms
Sąjungos politikos kryptims principus. Teisės aktų leidėjas
taip pat nustato partnerystės, subsidiarumo, vyrų ir moterų
lygybės ir nediskriminavimo principus.
Komisija deleguotaisiais aktais
turėtų apibrėžti, kas yra informavimo ir skatinimo programa
(1 straipsnio 1 dalis). Taip pat Komisija priima deleguotuosius
aktus, kuriais nustato požymius, kuriuos programų informavimo ir skatinimo
pranešimai turi atitikti, siekiant užtikrinti didesnį šių pranešimų
objektyvumą ir apsaugoti vartotojus (1 straipsnio 3 dalis). Be
to, Komisija sudaro temų, produktų ir trečiųjų
šalių, kuriems šios priemonės gali būti taikomos, sąrašus
(4 straipsnis). Ji taip pat patvirtinta informavimo ir skatinimo
programų taisykles (5 straipsnis). Be to, ji priima išsamias
trečiosiose šalyse kartu su tarptautinėmis organizacijomis
įgyvendintinoms programoms taikomas taisykles, kad užtikrintų
sklandų tų programų įgyvendinimą (6 straipsnis).
Siekdama užtikrinti, kad Sąjungos lėšos būtų naudojamos kuo
efektyviau, ji gali nustatyti ir kitus programų atrankos prioritetus,
kurie papildytų teisės aktų leidėjo jau nustatytus
prioritetus (8 straipsnio 1 dalis).
Be to, teisės aktų leidėjas
turėtų suteikti Komisijai įgaliojimus pagal Sutarties
291 straipsnio 2 dalį priimti įgyvendinimo aktus,
susijusius su vienodomis išankstinės valstybių narių vykdomos
programų atrankos (7 straipsnis) ir Komisijos vykdomos programų
atrankos (8 straipsnis) sąlygomis, programų nepateikimo atveju
taikoma procedūra (9 straipsnis), vykdomųjų institucijų
patvirtinimu (11 straipsnio 4 dalis), medžiagos naudojimu ir
programų priežiūra (12 straipsnio 3 dalis), programų
finansavimo būdais, sutarčių dėl programų
įgyvendinimo sudarymu, užstatų pateikimu, mokėjimo būdais
ir nepagrįstų išmokų susigrąžinimu, patikrinimų
būdais ir sankcijomis (13 straipsnio 9 dalis).
Pagaliau kai kurie įgaliojimai, kuriuos
iki šiol vykdė Komisija, vadovaudamasi jai pagal Reglamentą (EB)
Nr. 3/2008 suteiktais įgaliojimais, yra tokie reikšmingi, kad
turėtų būti įtraukti į tą reglamentą. Tai
susiję su: i) Reglamente (EB) Nr. 3/2008 numatytos paramos neskyrimu
pagal Tarybos reglamentą (EB) Nr. 1698/2005 dėl paramos kaimo
plėtrai remiamoms vidaus rinkoje įgyvendinamoms informavimo ir
skatinimo priemonėms, siekiant išvengti dvigubo finansavimo rizikos (žr.
Komisijos reglamento (EB) Nr. 501/2008[2]
15 straipsnio 2 dalį); ii) principu, pagal kurį, siekiant
užtikrinti patikimą Sąjungos biudžeto valdymą, pasiūlymus
teikiančios organizacijos turėtų pateikti tinkamam programų
įgyvendinimui užtikrinti būtinus užstatus (žr. Reglamento (EB) Nr.
501/2008 16 straipsnio 3 dalį); ir iii) principu, pagal
kurį organizacijoms už įsipareigojimų nevykdymą taikomos
sankcijos (žr. Reglamento (EB) Nr. 501/2008 27 straipsnį).

2.
KONSULTACIJŲ SU SUINTERESUOTOSIOMIS ŠALIMIS IR POVEIKIO
VERTINIMO REZULTATAI

Konsultuotis su suinteresuotosiomis šalimis
arba atlikti poveikio vertinimo neprireikė, nes pasiūlymas Tarybos
reglamentą (EB) Nr. 3/2008 suderinti su SESV yra tarpinstitucinis
klausimas, taikomas visiems Tarybos reglamentams.

3.
TEISINIAI PASIŪLYMO ASPEKTAI

·      Pasiūlymo santrauka
Tarybos reglamente (EB) Nr. 3/2008 nurodyti
Komisijos deleguotuosius įgaliojimus ir įgyvendinimo
įgaliojimus, taip pat nustatyti atitinkamą deleguotųjų
aktų ir įgyvendinimo aktų priėmimo procedūrą.
Įtraukti į Reglamentą (EB)
Nr. 3/2008 kai kuriuos įgaliojimus, kuriuos iki šiol vykdė
Komisija.
·      Teisinis pagrindas
Sutarties dėl Europos Sąjungos veikimo
42 ir 43 straipsniai.
·      Subsidiarumo principas
ES skatinimo ir informavimo politika padeda formuoti
geresnę ES ir trečiųjų šalių vartotojų
nuomonę apie produktus, visų pirma apie maisto produktų
kokybę, maistinę vertę, saugą ir gamybos būdus – taip
ši politika veiksmingai papildo ir stiprina valstybių narių
vykdomą veiklą. Tokia veikla, padėdama atverti naujas rinkas
trečiosiose šalyse, taip pat gali keleriopai sustiprinti nacionalinių
ir privačių priemonių poveikį.
Pasiūlymas priklauso bendrai ES ir
valstybių narių kompetencijai ir atitinka subsidiarumo principą.
·      Proporcingumo principas
Vis labiau liberalizuojant prekybą,
įskaitant prekybą žemės ūkio ir maisto produktais, prekyba
tarp ES valstybių narių ir trečiųjų šalių tampa
vis svarbesnė. Kartu sumažėjo ES gamintojams, konkuruojantiems ES ir
pasaulio rinkose su ne ES gamintojais, teikiama parama (pvz., eksporto
grąžinamosios išmokos). Taigi reglamentas dėl žemės ūkio
produktams skirtų informavimo ir skatinimo priemonių vidaus rinkoje
ir trečiosiose šalyse – svarbi priemonė, atitinkanti
naująjį PPO susitarimą dėl žemės ūkio.
ES kompetencijai taip pat priklauso skatinti
laikytis aukštų ES žemės ūkio produktų kokybės
standartų ir rengti bendras skatinimo programas, kurias
įgyvendintų kelios ES šalys arba kurios apimtų kelis žemės
ūkio sektorius.
Pasiūlymas atitinka proporcingumo
principą.
·      Pasirinkta teisinė priemonė
Siūloma priemonė: Europos Parlamento ir
Tarybos reglamentas

4.
POVEIKIS BIUDŽETUI

Pasiūlymas poveikio biudžeto išlaidoms
neturi.

5.
NEPRIVALOMI ELEMENTAI

Neprivalomų elementų nėra.
2011/0290 (COD)
Pasiūlymas
EUROPOS PARLAMENTO IR TARYBOS REGLAMENTAS
kuriuo iš dalies keičiamas Tarybos
reglamentas (EB) Nr. 3/2008 dėl žemės ūkio produktams
skirtų informavimo ir skatinimo priemonių vidaus rinkoje ir
trečiosiose šalyse
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl Europos
Sąjungos veikimo, ypač į jos 42 straipsnio pirmą
pastraipą ir 43 straipsnio 2 dalį,
atsižvelgdami į Europos Komisijos
pasiūlymą[3],
perdavus įstatymo galią
turinčio teisės akto projektą nacionaliniams parlamentams,
atsižvelgdami į Europos ekonomikos ir socialinių
reikalų komiteto nuomonę[4],
laikydamiesi įprastos
teisėkūros procedūros[5],
kadangi:
(1)
Tarybos reglamentu (EB) Nr. 3/2008[6] Komisijai
suteikiami įgaliojimai priimti išsamias to reglamento įgyvendinimo
taisykles;
(2)
įsigaliojus Lisabonos sutarčiai, Reglamentu
(EB) Nr. 3/2008 Komisijai suteiktus įgaliojimus reikia suderinti su
Sutarties dėl Europos Sąjungos veikimo (toliau – Sutartis) 290 ir 291
straipsniais;
(3)
siekiant užtikrinti Reglamente (EB) Nr. 3/2008
numatytų priemonių nuoseklumą ir veiksmingumą, taip pat
patikimą jų valdymą ir kuo efektyvesnį Sąjungos
lėšų naudojimą, pagal Sutarties 290 straipsnį
Komisijai turėtų būti perduoti įgaliojimai priimti aktus,
kuriuose būtų apibrėžta informavimo ir skatinimo programa,
nustatyti požymiai, kuriuos informavimo ir skatinimo pranešimai turi atitikti,
sudaryti temų, produktų ir trečiųjų šalių,
kuriems šios priemonės gali būti taikomos, sąrašai, patvirtintos
taisyklės, kuriomis apibrėžiama informavimo ir skatinimo
programų strategija, patvirtintos išsamios taisyklės, taikomos
trečiosiose šalyse kartu su tarptautinėmis organizacijomis
įgyvendintinoms programoms, ir nustatyti kiti programų atrankos
prioritetai, kurie papildytų Reglamentu (EB) Nr. 3/2008 jau nustatytus
prioritetus. Labai svarbu, kad atlikdama parengiamąjį darbą
Komisija tinkamai konsultuotųsi, taip pat su ekspertais. Atlikdama su
deleguotaisiais aktais susijusį parengiamąjį darbą ir
rengdama jų tekstus, Komisija turėtų užtikrinti, kad atitinkami
dokumentai būtų tuo pačiu metu, laiku ir tinkamai perduodami
Europos Parlamentui ir Tarybai;
(4)
siekiant užtikrinti vienodas Reglamento (EB)
Nr. 3/2008 įgyvendinimo sąlygas, Komisijai turėtų
būti suteikti įgyvendinimo įgaliojimai. Komisija šiais
įgaliojimais turėtų naudotis vadovaudamasi 2011 m. vasario
16 d. Europos Parlamento ir Tarybos reglamento (ES) Nr. 182/2011,
kuriuo nustatomos valstybių narių vykdomos Komisijos naudojimosi
įgyvendinimo įgaliojimais kontrolės mechanizmų
taisyklės ir bendrieji principai, nuostatomis[7];
(5)
kai kurie įgaliojimai, kuriuos iki šiol vykdė
Komisija, vadovaudamasi jai pagal Reglamentą (EB) Nr. 3/2008
suteiktais įgaliojimais, yra tokie reikšmingi, kad turėtų
būti įtraukti į tą reglamentą. Tai susiję su: i)
Reglamente (EB) Nr. 3/2008 numatytos paramos neskyrimu pagal kitas
Sąjungos schemas remiamoms informavimo ir skatinimo priemonėms, nes
dėl to galėtų kilti dvigubo finansavimo rizika; ii) principu,
pagal kurį pasiūlymus teikiančios organizacijos turėtų
pateikti užstatus tinkamam programų įgyvendinimui užtikrinti; ir iii)
principu, kad, siekiant užtikrinti patikimą Sąjungos biudžeto
valdymą, pasiūlymus teikiančioms organizacijoms už
įsipareigojimų nevykdymą būtų taikomos sankcijos;
(6)
todėl Reglamentas (EB) Nr. 3/2008
turėtų būti atitinkamai iš dalies pakeistas,
PRIĖMĖ ŠĮ
REGLAMENTĄ:
1 straipsnis
Reglamentas (EB) Nr. 3/2008 iš dalies
keičiamas taip:
1)           1 straipsnis iš dalies
keičiamas taip:
a)      1 dalis papildoma šia pastraipa:
„Komisija deleguotaisiais aktais nustato
informavimo ir skatinimo programų požymius ir tų programų
įgyvendinimo trukmę.“
b)      Straipsnis papildomas šiomis dalimis:
„3.     Komisija deleguotaisiais aktais nustato
informavimo ir skatinimo pranešimų požymius.
4.       Komisija įgyvendinimo aktais
nustato taisykles, pagal kurias valstybės narės skiria kompetentingas
institucijas, atsakingas už 1 dalyje nurodytų priemonių
įgyvendinimą.“
2)           4 straipsnio pirmos pastraipos
pirmas sakinys pakeičiamas taip:
„Komisija deleguotaisiais aktais sudaro
3 straipsnyje nurodytų temų ir produktų bei atitinkamų
trečiųjų šalių sąrašus.“
3)           5 straipsnis pakeičiamas
taip:
„5
straipsnis
 Informavimo ir skatinimo programų strategija
1.      Komisija deleguotaisiais aktais nustato
taisykles, kurių reikia laikytis rengiant vidaus rinkoje
įgyvendinamų informavimo ir skatinimo programų strategiją.
Šiose taisyklėse pateikiamos bendrosios
gairės, visų pirma dėl:
a)       tikslų ir uždavinių;
b)      vienos arba daugiau temų, kuriai ar
kurioms turi būti skirtos pasirinktos priemonės;
c)       įgyvendintinų priemonių
rūšių;
d)      programų trukmės;
e)       orientacinio Sąjungos
lėšų, kurias ji gali skirti programoms , paskirstymo pagal rinkas ir
numatomų priemonių rūšis.
Ypač daug dėmesio skiriama šviežių
vaisių ir daržovių vartojimo skatinimo priemonėms, skirtoms
vaikams mokymo įstaigose.
2.      Komisija deleguotaisiais aktais gali
nustatyti taisykles, apibrėžiančias strategiją, kurios turi
būti laikomasi teikiant pasiūlymus dėl informavimo apie tam
tikrus ar visus 3 straipsnio 2 dalyje nurodytus produktus ir jų
skatinimo programų trečiosiose šalyse.”
4)           6 straipsnis iš dalies
keičiamas taip:
a)      1 dalis pakeičiama taip:
„1.     Remdamasi (-osi) 5 straipsnio
1 dalyje nurodytais deleguotaisiais aktais ir atsižvelgdama (-os)
į šio straipsnio 2 dalį, atitinkamam (-iems)
sektoriui (-iams) vienoje ar keliose valstybėse narėse arba Sąjungos
lygiu atstovaujanti (-čios) šakinė (-ės) arba tarpšakinė (-ės)
organizacija (-os) priemonėms, nurodytoms 2 straipsnio
1 dalies a, b ir c punktuose, 2 dalyje ir 3 dalies a, b ir c
punktuose, įgyvendinti parengia ne ilgesnės kaip trejų metų
trukmės informavimo ir skatinimo programų pasiūlymus.“
b)      2 dalis papildoma šia pastraipa:
„Komisija deleguotaisiais aktais nustato
taisykles, reglamentuojančias skatinimo priemonių
įgyvendinimą trečiosiose šalyse bendradarbiaujant su
tarptautinėmis organizacijomis.“
5)           7 straipsnis iš dalies
keičiamas taip:
a)      1 dalies antra pastraipa pakeičiama
taip:
“Atitinkama (-os)
valstybė (-ės) narė (-ės) išnagrinėja
kiekvienos pasiūlytos programos tikslingumą ir atitiktį šiam
reglamentui, 5 straipsnyje nurodytiems deleguotiesiems aktams ir
atitinkamoms specifikacijoms. Jos taip pat patikrina programos ekonominį
veiksmingumą.“
b)      2 dalies antra ir trečia
pastraipos pakeičiamos taip:
“Nustačiusi, kad pateikta programa ar joje
numatytos tam tikros priemonės neatitinka Sąjungos taisyklių, o
vidaus rinkoje vykdytinos priemonės – 5 straipsnyje nurodytų
deleguotųjų aktų, arba yra ekonomiškai neveiksmingos, Komisija
per nustatytą laikotarpį praneša atitinkamai (-oms)
valstybei (-ėms) narei (-ėms) apie tai, kad programa ar jos
dalis neatitinka reikalavimų. Jei per numatytą laikotarpį toks
pranešimas neišsiunčiamas, programa laikoma atitinkančia
reikalavimus.
Valstybė (-ės)
narė (-ės) atsižvelgia į galimas Komisijos pastabas ir
programas, kurios pataisomos suderinus su 6 straipsnio 1 dalyje
nurodyta (-omis) pasiūlymą pateikusia (-iomis) organizacija (-omis),
per nustatytą laikotarpį perduoda Komisijai.
c)      Straipsnis papildomas 3 dalimi:
„3.     Komisija įgyvendinimo aktais
nustato:
a)       programų pasiūlymų
pateikimo valstybėms narėms taisykles,
b)      reikalavimus, kuriuos programos turi
atitikti, ir kriterijus, pagal kuriuos programos turi būti tikrinamos,
c)       taisykles, kuriomis nustatoma
išankstinės valstybių narių vykdomos atrankos ir Komisijos
vykdomos atrankos procedūra, taip pat susiję terminai.“
6)           8 straipsnis pakeičiamas
taip:
„8
straipsnis
Informavimo ir skatinimo programų atranka
1.      Vykdant programų atranką,
pirmenybė teikiama programoms, kurias pateikia keletas valstybių
narių arba pagal kurias priemones planuojama įgyvendinti keliose
valstybėse narėse ar trečiosiose šalyse.
Komisija deleguotaisiais aktais gali nustatyti
kitus programų atrankos prioritetus.
2.      Komisija įgyvendinimo aktais
sprendžia, kurios konkrečios programos atrenkamos, kokie pakeitimai
daromi, ir nustato atitinkamus biudžetus.“
7)           9 straipsnis iš dalies
keičiamas taip:
a)      1 dalis pakeičiama taip:
„1.     Jei pagal 6 straipsnio
1 dalį pateiktinų vidaus rinkoje vykdytinų programų,
skirtų vienai ar daugiau 2 straipsnio 1 dalies b punkte
nurodytų informavimo priemonių, nepateikiama, kiekviena atitinkama valstybė
narė, atsižvelgdama į 5 straipsnio 1 dalyje nurodytus
deleguotuosius aktus, parengia programą, jos specifikaciją ir viešojo
konkurso tvarka pasirenka programos, kurią ji įsipareigoja iš dalies
finansuoti, vykdomąją instituciją.“
b)      2 dalies pirma pastraipa
pakeičiama taip:
„Jei pagal 6 straipsnio 1 dalį
pateiktinų trečiosiose šalyse vykdytinų programų,
skirtų vienai ar daugiau 2 straipsnio 1 dalies a, b ir c
punktuose nurodytų informavimo priemonių, nepateikiama, kiekviena
atitinkama valstybė narė, atsižvelgdama į 5 straipsnio
2 dalyje nurodytus deleguotuosius aktus, parengia programą, jos
specifikaciją ir viešojo konkurso tvarka pasirenka programos, kurią
ji įsipareigoja iš dalies finansuoti, vykdomąją
instituciją.“
c)      3 dalies b punktas pakeičiamas taip:
„b)     programos ir siūlomos institucijos
atitikimą šio reglamento nuostatoms ir prireikus taikomiems
deleguotiesiems aktams;“
d)      4 dalis pakeičiama taip:
"4.     Komisijai nagrinėjant
programas, taikomi 7 straipsnio 2 dalis ir 8 straipsnis.“
e)      5 dalis išbraukiama.
8)           10 straipsnio įžanginis
sakinys pakeičiamas taip:
„Po to, kai informuojamas 16b straipsnio
1 dalyje nurodytas komitetas arba prireikus ekologinio ūkininkavimo
komitetas, įsteigtas pagal 2007 m. birželio 28 d. Tarybos
reglamento (EB) Nr. 834/2007 dėl ekologinės gamybos ir ekologiškų
produktų ženklinimo* 38e straipsnį, arba Žemės ūkio
produktų kokybės politikos komitetas, įsteigtas pagal 201X m.
Xxxxx XX d. Europos Parlamento ir Tarybos reglamento Nr. XXX/201X dėl
žemės ūkio produktų kokybės schemų** [54]
straipsnį, Komisija gali nuspręsti įgyvendinti vieną ar
daugiau šių priemonių:
* OL L 189, 2007 7 20, p. 1.
** OL L ….“
9)           11 straipsnis iš dalies
keičiamas taip:
a)      2 dalies antra pastraipa išbraukiama.
b)      Straipsnis papildomas 4 dalimi:
„4.     Komisija įgyvendinimo aktais nustato
sąlygas, pagal kurias valstybės narės tvirtina pasirinktas
vykdomąsias institucijas, taip pat sąlygas, kuriomis
pasiūlymą pateikusiai organizacijai gali būti leista pačiai
įgyvendinti tam tikras programos dalis.“
10)         12 straipsnis papildomas
3 dalimi:
„3.     Komisija įgyvendinimo aktais nustato
informavimo ir skatinimo medžiagos naudojimo ir programų priežiūros
taisykles.“
11)         13 straipsnis iš dalies
keičiamas taip:
a)      6 dalis pakeičiama taip:
„6.     Nukrypstant nuo [...] Europos Parlamento
ir Tarybos reglamento (ES) XXXX/20..* [kuriuo nustatomas bendras žemės
ūkio produktų rinkos organizavimas (Vieno bendro žemės ūkio
rinkų organizavimo reglamentas)] [suderintas Vieno bendro žemės
ūkio rinkų organizavimo reglamentas] [XXX – buvęs Reglamento
1234/2007 180 straipsnis] straipsnio ir 2006 m. liepos 24 d.
Tarybos reglamento (EB) Nr. 1184/2006 dėl tam tikrų
konkurencijos taisyklių taikymo žemės ūkio produktų gamybai
ir prekybai jais** 3 straipsnio, Sutarties 107, 108 ir 109 straipsniai
netaikomi valstybių narių mokėjimams, įskaitant finansinius
įnašus, ir valstybių narių ar pasiūlymus pateikusių
organizacijų finansiniams įnašams, dengiamiems iš parafiskalinių
mokesčių arba privalomųjų įmokų, toms programoms,
kurioms Sąjungos parama gali būti skiriama pagal Sutarties 42 straipsnį
ir kurias Komisija atrinko pagal šio reglamento 8 straipsnį.
* OL L.......
** OL L 214, 2006 8 4, p. 7.“
b)      straipsnis papildomas šiomis dalimis:
„7.     Pagal 2005 m. rugsėjo
20 d. Tarybos reglamentą (EB) Nr. 1698/2005 dėl Europos
žemės ūkio fondo kaimo plėtrai (EŽŪFKP) paramos kaimo
plėtrai* remiamoms informavimo ir skatinimo priemonėms Europos
Sąjungos finansinė parama pagal šį reglamentą neteikiama.
8.       Pasiūlymus teikiančios
organizacijos pateikia užstatus, kad būtų užtikrintas tinkamas
programų įgyvendinimas, taip pat joms taikomos sankcijos už
įsipareigojimų nevykdymą.
9.       Komisija įgyvendinimo aktais
nustato taisykles, susijusias su:
a)       pagal šį reglamentą
patvirtintų programų finansavimo būdais,
b)      sutarčių dėl pagal šį
reglamentą patvirtintų programų įgyvendinimo sudarymu,
c)       pasiūlymus teikiančių
organizacijų užstatų pateikimu ir jų grąžinimo būdais,
d)      mokėjimo
būdais ir nepagrįstų išmokų susigrąžinimu,
e)       valstybių narių atliekamų
patikrinimų būdais ir sankcijomis, taikomomis pasiūlymus teikiančioms
organizacijoms.
* OL L 277, 2005 10 21, p. 1.“
12)         15 ir 16 straipsniai
išbraukiami.
13)         Įterpiami 15a, 16a ir 16b
straipsniai:
„15a
straipsnis
Komisijos įgaliojimai
Kai Komisijai suteikiami įgaliojimai priimti
deleguotuosius aktus, taikomas 16a straipsnis.
Kai Komisijai suteikiami įgaliojimai priimti
įgyvendinimo aktus, ji laikosi 16b straipsnyje nurodytos
nagrinėjimo procedūros.
16a
straipsnis
Įgaliojimų perdavimas
1.      Įgaliojimai priimti deleguotuosius
aktus Komisijai suteikiami šiame straipsnyje nustatytomis sąlygomis.
2.      Šiame reglamente nurodyti
įgaliojimai Komisijai perduodami neribotam laikui.
3.      Šiame reglamente nurodytus
įgaliojimus Europos Parlamentas arba Taryba bet kuriuo metu gali atšaukti.
Sprendimu dėl įgaliojimų atšaukimo nutraukiamas tame sprendime
nurodytų įgaliojimų perdavimas. Sprendimas įsigalioja
kitą dieną po jo paskelbimo Europos Sąjungos oficialiajame
leidinyje arba vėlesnę tame sprendime nurodytą dieną.
Jis neturi poveikio jau galiojantiems deleguotiesiems aktams.
4.      Priėmusi deleguotąjį
aktą, Komisija apie jį vienu metu praneša Europos Parlamentui ir
Tarybai.
5.      Pagal šį reglamentą priimtas
deleguotasis aktas įsigalioja tik tada, jeigu per 2 mėnesius nuo
pranešimo apie tą aktą Europos Parlamentui ir Tarybai Europos Parlamentas
ar Taryba nepareiškia jokių prieštaravimų arba jeigu nepasibaigus tam
laikotarpiui Europos Parlamentas ir Taryba praneša Komisijai, kad nepareikš
prieštaravimų. Europos Parlamento arba Tarybos iniciatyva šis laikotarpis
pratęsiamas dviem mėnesiais.
16b
straipsnis
Įgyvendinimo aktai. Komitetas
1.      Komisijai padeda Bendro žemės
ūkio rinkų organizavimo komitetas, įsteigtas pagal [...] Europos
Parlamento ir Tarybos reglamento (ES) XXXX/20..* [kuriuo nustatomas bendras
žemės ūkio produktų rinkos organizavimas (Vieno bendro
žemės ūkio rinkų organizavimo reglamentas)] [suderintas Vieno
bendro žemės ūkio rinkų organizavimo reglamentas]
323 straipsnio 2 dalį. Tai komitetas, kaip apibrėžta
2011 m. vasario 16 d. Europos Parlamento ir Tarybos reglamente (ES)
Nr. 182/2011, kuriuo nustatomos valstybių narių vykdomos
Komisijos naudojimosi įgyvendinimo įgaliojimais kontrolės
mechanizmų taisyklės ir bendrieji principai**.
2.      Kai daroma nuoroda į šią
dalį, taikomas Reglamento (ES) Nr. 182/2011 5 straipsnis.
* OL L.......
** OL L 55, 2011 2 28, p. 13.“
14)         17 straipsnis pakeičiamas
taip:
„17
straipsnis
Konsultavimasis
Prieš priimdama šiame reglamente nurodytus
deleguotuosius aktus ar įgyvendinimo aktus, Komisija gali konsultuotis su:
a)      Žemės ūkio produktų
skatinimo patariamąja grupe, įsteigta Komisijos sprendimu
2004/391/EB;
b)      techninėmis ad hoc darbo
grupėmis, sudarytomis iš komiteto narių arba skatinimo ir reklamos
srities ekspertų.“
2 straipsnis
Šis reglamentas įsigalioja
dvidešimtą dieną po jo paskelbimo Europos Sąjungos
oficialiajame leidinyje.
Šis
reglamentas privalomas visas ir tiesiogiai taikomas visose valstybėse
narėse.
Priimta Briuselyje
Europos Parlamento vardu                           Tarybos
vardu
Pirmininkas                                                   Pirmininkas
 FINANSINĖ PAŽYMA ||
   ||
 1. || BIUDŽETO EILUTĖ 05 skyrius: žemės ūkis ir kaimo plėtra || ASIGNAVIMAI ĮA: 57 292 184 763 EUR MA: 55 269 004 060 EUR
 2. || PAVADINIMAS Pasiūlymas dėl Europos Parlamento ir Tarybos reglamento, kuriuo iš dalies keičiamas Reglamentas (EB) Nr. 3/2008 dėl žemės ūkio produktams skirtų informavimo ir skatinimo priemonių vidaus rinkoje ir trečiosiose šalyse
 3. || TEISINIS PAGRINDAS Sutarties dėl Europos Sąjungos veikimo 43 straipsnis
 4. || TIKSLAI Tarybos reglamente (EB) Nr. 3/2008 nurodyti Komisijos deleguotuosius įgaliojimus ir įgyvendinimo įgaliojimus ir nustatyti atitinkamą deleguotųjų aktų ir įgyvendinimo aktų priėmimo procedūrą (reglamento suderinimas su Lisabonos sutartimi).
 5. || FINANSINIS POVEIKIS || 12 MĖNESIŲ LAIKOTARPIS (mln. EUR) || EINAMIEJI FINANSINIAI METAI [2011] (mln. EUR) || ATEINANTYS FINANSINIAI METAI [2012] (mln. EUR)
 5.0 || IŠLAIDOS IŠ -               ES BIUDŽETO (GRĄŽINAMOSIOS IŠMOKOS IR (ARBA) INTERVENCIJOS) -               NACIONALINIŲ BIUDŽETŲ -               KITOS || - || - || -
 5.1 || ĮPLAUKOS -               ES NUOSAVIEJI IŠTEKLIAI (MOKESČIAI IR (ARBA) MUITAI) -               NACIONALINĖS || - || - || -
   ||   || [2013] || [2014] || [2015] || [2016]
 5.0.1 || NUMATOMOS IŠLAIDOS || - || - || - || -
 5.1.1 || NUMATOMOS PAJAMOS || - || - || - || -
 5.2 || APSKAIČIAVIMO METODAS
 6.0 || AR PROJEKTAS GALI BŪTI FINANSUOJAMAS IŠ ASIGNAVIMŲ, ĮRAŠYTŲ Į ATITINKAMĄ EINAMOJO BIUDŽETO SKYRIŲ? || TAIP NE
 6.1 || AR PROJEKTAS GALI BŪTI FINANSUOJAMAS PERVEDANT LĖŠAS IŠ VIENO EINAMOJO BIUDŽETO SKYRIAUS Į KITĄ? || TAIP NE
 6.2 || AR REIKĖS PAPILDOMO BIUDŽETO? || TAIP NE
 6.3 || AR ASIGNAVIMUS REIKĖS ĮTRAUKTI Į BŪSIMUS BIUDŽETUS? || TAIP NE
 PASTABOS Kadangi šio pasiūlymo tikslas – Tarybos reglamentą suderinti su Lisabonos sutartimi, poveikio biudžeto išlaidoms jis neturi.
[1]               OL L 3,
2008 1 5, p. 1.
[2]               OL L 147,
2008 6 6, p. 3.
[3]               OL C , ,
p. .
[4]               OL C , ,
p. .
[5]               OL C , ,
p. .
[6]               OL L 3,
2008 1 5, p. 1.
[7]               OL L 55,
2011 2 28, p. 13.


Svarbus teisinis pranešimas

|

52007PC0585

Pasiūlymas Tarybos reglamentas nustatantis Bendrijos kiekybinių kvotų administravimo tvarką (Kodifikuota redakcija)  /* KOM/2007/0585 galutinis - CNS 2007/0203 */

	[pic] | EUROPOS BENDRIJŲ KOMISIJA |Briuselis, 10.10.2007KOM(2007) 585 galutinis2007/0203 (CNS)PasiūlymasTARYBOS REGLAMENTASnustatantis Bendrijos kiekybinių kvotų administravimo tvarką(Kodifikuota redakcija)(pateikta Komisijos)AIŠKINAMASIS MEMORANDUMAS1. Žmonių Europos kontekste Komisija didelį dėmesį skiria tam, kad Bendrijos teisė būtų papastesnė ir aiškesnė siekiant, kad ji taptų suprantamesnė ir prieinamesnė visiems piliečiams, kurie įgytų naujų galimybių ir galėtų pasinaudoti konkrečiomis jiems suteiktomis teisėmis.Šis tikslas nebus pasiektas, jei daug nuostatų, kurios buvo iš dalies ir dažnai iš esmės keičiamos keletą kartų, liktų išsibarsčiusios įvairiuose aktuose, ir todėl dalies jų reikėtų ieškoti pradiniame akte, o kitų – vėlesniuose keičiančiuose aktuose. Todėl siekiant surasti konkrečiu momentu galiojančias taisykles reikia atlikti tiriamąjį darbą lyginant įvairius teisės aktus.Dėl šios priežasties siekiant, kad Bendrijos teisė būtų aiški ir skaidri, svarbu kodifikuoti taisykles, kurios buvo dažnai keičiamos.2. Todėl 1987 m. balandžio 1 d. Komisija nusprendė[1], kad visi teisės aktai, kurie buvo iš dalies pakeisti ne daugiau nei dešimt kartų, turėtų būti kodifikuojami ir pabrėžė, kad šis reikalavimas yra minimalus bei kad Komisijos padaliniai turėtų stengtis parengti kodifikuotas tekstų, už kuriuos jie yra atsakingi, redakcijas per trumpesnį laikotarpį siekdami užtikrinti, jog Bendrijos taisyklės būtų aiškios ir lengvai suprantamos.3. Tai buvo patvirtinta 1992 m. gruodžio mėn. Edinburgo Europos vadovų taryboje pirmininkavusios valstybės išvadose[2], pabrėžiančiose kodifikavimo, kuris konkrečiu momentu tam tikroje srityje taikomai teisei suteikia apibrėžtumo, svarbą.Kodifikavimas turi būti vykdomas laikantis įprastos Bendrijos teisės aktų priėmimo tvarkos.1994 m. gruodžio 20 d. Europos Parlamentas, Taryba ir Komisija, atsižvelgdami į tai, kad kodifikuojamuose teisės aktuose negali būti daromi esminiai pakeitimai, sudarė tarpinstitucinį susitarimą, kuriuo nusprendė kodifikuojamiems teisės aktams taikyti pagreitinto priėmimo tvarką.4. Šiuo pasiūlymu siekiama kodifikuoti 1994 m. kovo 7 d. Tarybos reglamentą (EB) Nr. 520/94, nustatantį Bendrijos kiekybinių kvotų administravimo tvarką[3] . Naujas reglamentas pakeis įvairius aktus, kurių nuostatos buvo į jį įtrauktos[4]; šis pasiūlymas nekeičia kodifikuojamų teisės aktų turinio, nes jame tik sujungiami šie aktai, atliekant kodifikavimui būtinus formos pakeitimus .5. Pasiūlymas dėl kodifikuoto teisės akto buvo parengtas remiantis preliminariu Reglamento (EB) Nr. 520/94 ir jį iš dalies keičiančių teisės aktų konsoliduotu tekstu , kurį visomis kalbomis parengė Europos Bendrijų oficialiųjų leidinių biuras naudodamas duomenų apdorojimo sistemą . Kadangi straipsniams suteikiami nauji numeriai, kodifikuoto reglamento II priede nurodomas buvusių ir naujų straipsnių numerių atitikimas.ê 520/942007/0203 (CNS)PasiūlymasTARYBOS REGLAMENTASnustatantis Bendrijos kiekybinių kvotų administravimo tvarkąEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę[5],atsižvelgdama į Europos ekonomikos ir socialinių reikalų komiteto nuomonę[6],kadangi:ê(1) 1994 m. kovo 7 d. Tarybos reglamentas (EB) Nr. 520/94, nustatantis Bendrijos kiekybinių kvotų administravimo tvarką[7], buvo keletą kartų iš esmės keičiamas[8]. Siekiant aiškumo ir racionalumo minėtas reglamentas turėtų būti kodifikuotas.ê 520/94 2 konstatuojamoji dalis(2) Pagal Sutarties 14 straipsnį nuo 1993 m. sausio 1 d. vidaus rinką sudaro erdvė be vidaus sienų, kurioje yra užtikrinamas laisvas prekių, asmenų, paslaugų ir kapitalo judėjimas.ê 520/94 3 konstatuojamoji dalis (pritaikytas)(3) Dėl to turi būti įsteigta kiekybinių kvotų administravimo sistema, atitinkanti šį tikslą ir pagrįsta vienodos bendros prekybos politikos principu, laikantis Europos Bendrijų Teisingumo Teismo nustatytų gairių.ê 520/94 4 konstatuojamoji dalis(4) Turėtų būti leidžiama pasirinkti iš keleto skirstymo metodų, priklausančių nuo tokių kriterijų kaip situacija Bendrijos rinkoje, produkto rūšis, ypatingos valstybių tiekėjų savybės ir Bendrijos tarptautiniai įsipareigojimai, ypač tie, kuriais įsipareigojama atsižvelgti į tradicinės prekybos srautus.ê 138/96 3 konstatuojamoji dalis (pritaikytas)(5) Perskirstant nepaskirtus, nesuteiktus ar nepanaudotus kiekius, reikėtųia lankstumo. Tačiau, siekiant išvengti galimo perteklinio importo susikaupimo, reikėtų kiekvienu konkrečiu atveju nagrinėti klausimą, ar, pasibaigus kvotų galiojimo terminui, tikslingas toks perskirstymas, ir tinkamai nuspręsti, visų pirma dėl licencijų galiojimo termino, atsižvelgiant į produkto tipą ir tikslą, dėl kurio buvo nustatytos atitinkamos kvotos.ê 520/94 5 konstatuojamoji dalis(6) Importo ir eksporto kvotų administravimas turėtų būti grindžiamas valstybių narių išduotų licencijų sistema, atitinkančia Bendrijos numatytus kiekybinius kriterijus.ê 520/94 6 konstatuojamoji dalis (pritaikytas)(7) Administravimo tvarka Ö turėtų Õ užtikrinti kandidatams teisingą galimybę pasinaudoti kvotomis bei išleistus dokumentus Ö turėtų Õ būti įmanoma naudoti visoje Bendrijoje.ê 138/96 4 konstatuojamoji dalis(8) Siekiant kuo efektyviau perskirstyti nepanaudotus kiekius, reikia patikimos ir išsamios informacijos apie realų išduotų importo licencijų panaudojimą. Siekiant šio tikslo, visos importo licencijos, nepaisant panaudotos ar ne, privalo būti grąžintos kompetentingoms nacionalinėms institucijoms vėliausiai per dešimt darbo dienų pasibaigus jų galiojimo terminui.ê(9) Turėtų būti patvirtintos priemonės, būtinos šiam reglamentui įgyvendinti laikantis 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką[9].ê 520/94 8 konstatuojamoji dalis(10) Šio reglamento nuostatos ir jo įgyvendinimą reglamentuojančios nuostatos neturėtų pažeisti galiojančių nacionalinių ir Bendrijos taisyklių dėl profesinių paslapčių.ê 520/94 9 konstatuojamoji dalis(11) Į šį reglamentą neturėtų būti įtraukti produktai, išvardinti Sutarties I priede kartu su tekstilės ir kitais produktais, kuriems taikomas ypatingas bendras importo mechanizmas, numatantis konkrečias kvotų administravimo nuostatas,ê 520/94PRIĖMĖ ŠĮ REGLAMENTĄ:I SKYRIUSBENDRIEJI ADMINISTRAVIMO PRINCIPAI1 straipsnis1. Šis reglamentas nustato taisykles, reglamentuojančias kiekybinių importo ir eksporto kvotų administravimą, toliau vadinamų „kvotomis“, kurias nustato Bendrija, nepriklausomai nuo to, ar jos yra autonominės ar konvencinės kvotos.2. Šis reglamentas netaikomas produktams, išvardytiems Sutarties I priede, ir kitiems produktams, kuriems taikoma ypatinga bendroji importo ar eksporto tvarka, numatanti specialias kvotų administravimo nuostatas.ê 520/94 (pritaikytas)2 straipsnis1. Atidarius kvotas, jos yra paskirstomos pareiškėjams kaip galima greičiau. Gali būti nuspręsta, laikantis 22 straipsnio 2 dalyje Ö nurodytos Õ tvarkos, jas paskirstyti dalimis per keletą kartų.ê 520/942. Kvotos inter alia gali būti administruojamos, naudojant vieną iš šių būdų arba jų kombinaciją:a) pagrįsto tradiciškai susiklosčiusios prekybos srautais būdu, pagal 6–11 straipsnius;b) pagrįsto paraiškų pateikimo eilės tvarka (vadovaujantis eiliškumo principu) būdu, pagal 12 straipsnį;c) kvotų proporcingo paskirstymo, atsižvelgiant į paraiškų pateikimo metu prašomą kiekį, būdu (naudojant „vienalaikio nagrinėjimo“ procedūrą), pagal 13 straipsnį.ê 520/94 (pritaikytas)3. Naudotinas kvotų paskirstymo būdas yra nustatomas vadovaujantis 22 straipsnio 2 dalyje Ö nurodyta Õ tvarka.4. Jeigu yra akivaizdu, kad nė vienas 2 dalyje nurodytų būdų neatitinka savitų atidarytos kvotos reikalavimų, Ö laikantis Õ 22 straipsnio 2 dalyje Ö nurodytos Õ tvarkos nustatomas Ö kitas Õ tinkamas būdas.ê 138/96 1 str. 1 p.5. Kiekiai, kurie nėra paskirstomi, suteikiami, ar naudojami, yra perskirstomi laiku vadovaujantis 14 straipsniu, kad kvota būtų galima naudotis iki jos galiojimo termino pabaigos.ê 138/96 1 str. 1 p. (pritaikytas)Jeigu nustatoma, kad nebuvo galima laiku perskirstyti tokių kiekių, nagrinėjant kiekvieną atvejį, priimamas sprendimasą 22 straipsnio 2 dalyje Ö nurodyta Õ tvarka dėl galimo jų perskirstymo per kitą kvotos laikotarpį.ê 520/946. Jeigu kvotos nustatymo metu nėra priimamos kitos nuostatos, kvotuojamų produktų išleidimas laisvai cirkuliuoti ar jų eksportas priklauso nuo importo ar eksporto licencijų, valstybių narių išduodamų remiantis šiuo reglamentu, pateikimo.7. Valstybės narės paskiria administruojančias institucijas, turinčias teisę įgyvendinti priemones, už kurias jos yra atsakingos pagal šį reglamentą. Apie paskirtą instituciją jos praneša Komisijai.3 straipsnisKomisija paskelbia Europos Sąjungos oficialiajame leidinyje pranešimą apie kvotų atidarymą, nustatydama pasirinktą kvotų paskirstymo būdą, paraiškų licencijoms gauti sąlygas, galutinį paraiškų pateikimo terminą ir atsakingų nacionalinių institucijų, kurioms turi būti siunčiamos paraiškos, sąrašą.4 straipsnis1. Visi Bendrijos importuotojai ir eksportuotojai, nepriklausomai nuo jų įsisteigimo vietos Bendrijoje, gali pateikti pasirinktos valstybės narės atsakingai institucijai paraišką vienkartinei licencijai kiekvienai kvotai ar kvotos daliai gauti, kuri turi būti surašyta tos valstybės narės oficialia kalba arba kalbomis.Kai kvota galioja tik viename ar keliuose Bendrijos regionuose, tuomet paraiška yra pateikiama to(ų) regiono(ų) valstybės(ių) narės(ių) atsakingoms institucijoms.ê 520/94 (pritaikytas)2. Paraiškos licencijoms gauti yra pateikiamos pagal 22 straipsnio 2 dalyje Ö nurodytą Õ tvarką.ê 520/945 straipsnisKomisija laiduoja, kad išduodant licencijas yra atsižvelgiama į tai, kad, pagal produktų pobūdį, ekonomine prasme kiekis būtų pakankamai didelis.II SKYRIUSKONKREČIOS TAISYKLĖS SKIRTOS SKIRTINGIEMS ADMINISTRAVIMO BŪDAMSA skirsnisTRADICIšKAI SUSIKLOSčIUSIOS PREKYBOS SRAUTAIS PAGRįSTAS BūDAS6 STRAIPSNIS1. Kai kvota skirstoma atsižvelgiant į tradiciškai susiklosčiusius prekybos srautus, viena kvotos dalis yra paliekama tradiciniams importuotojams arba eksportuotojams, o kita atidedama kitiems importuotojams ar eksportuotojams.2. Tradiciniais laikomi tie importuotojai ir eksportuotojai, kurie sugeba įrodyti, kad per praėjusį laikotarpį, kuris vadinamas referenciniu laikotarpiu, jie importavo į Bendriją ar eksportavo iš jos produktą arba produktus, kuriems buvo nustatytos kvotos.ê 520/94 (pritaikytas)3. Tradiciniams importuotojams arba eksportuotojams skirta dalis, referencinis laikotarpis ir dalis, skirta kitiems pareiškėjams, yra nustatoma, vadovaujantis 22 straipsnio 2 dalyje Ö nurodyta Õ tvarka.ê 520/944. Kvotų skirstymas yra atliekamas laikantis 7–11 straipsniuose suformuluotų principų.7 straipsnisSiekiant įgyti jiems skirtos kvotos dalį ir įrodyti, jog per referencinį laikotarpį buvo vykdytas produktų importas arba eksportas, tradiciniai importuotojai ar eksportuotojai prie paraiškos licencijai gauti prideda:-  dokumento dėl išleidimo laisvai cirkuliuoti arba eksporto deklaracijos, išrašytų suinteresuoto importuotojo arba eksportuotojo vardu, arba kai taikoma, dokumento, liudijančio apie iš vykdytojo perimtą veiklą, patvirtintas kopijas,ê 520/94 (pritaikytas)-  bet kokį kitą lygiavertį įrodymą, nustatytą, vadovaujantis 22 straipsnio 2 dalyje Ö nurodyta Õ tvarka.ê 520/948 straipsnisValstybės narės informuoja Komisiją per laikotarpį, nurodytą pranešime dėl kvotos atidarymo, apie importo ir eksporto paraiškų skaičių ir jų bendrą sumą, išskaidant į tradicinių importuotojų ar eksportuotojų ir į kitų importuotojų ar eksportuotojų, ir informuoja apie anksčiau, per referencinį laikotarpį, pareiškėjų įvykdyto importo ar eksporto sumą.9 straipsnisKomisija išnagrinėja valstybių narių pateiktą informaciją ir tuo pačiu metu nustato kiekybinius kriterijus, pagal kuriuos tradicinių importuotojų ar eksportuotojų paraiškos turi būti tenkinamos taip:a) jei paraiškose nurodytų apimčių suma yra lygi arba mažesnė už tradiciniams importuotojams ar eksportuotojams skirtą dalį, paraiškos yra visiškai patenkinamos;b) jei paraiškose nurodytų apimčių suma viršija tradiciniams importuotojams ar eksportuotojams skirtą dalį, paraiškos tenkinamos proporcingai pagal kiekvieno pareiškėjo dalį, turėtą referencinio laikotarpio importe ar eksporte;c) jei naudojant ši kiekybinį kriterijų reikėtų skirti didesnius kiekius negu tie, kurių yra prašoma, perteklinis kiekis yra perskirstomas laikantis 14 straipsnyje nustatytos tvarkos.10 straipsnisNetradiciniams importuotojams ir eksportuotojams skirta kvotos dalis yra skirstoma remiantis 12 straipsniu.11 straipsnisKai nėra gauta jokių paraiškų iš tradicinių importuotojų ar eksportuotojų, paraiškas pateikę importuotojai ar eksportuotojai turi galimybę gauti visą kvotą arba jos dalį.Tokiais atvejais kvota paskiriama remiantis 12 straipsnyje nustatyta tvarkaB skirsnisPAREIšKIMų PATEIKIMO EILėS TVARKA PAGRįSTAS BūDASê 520/94 (pritaikytas)12 straipsnis1. Jei kvota arba kvotos dalis yra skirstoma eiliškumo principu, „pirmas paprašęs, gauna pirmas“, ūkio subjektams priklausantis kiekis, kol kvota nėra išnaudota, Ö nustatomas laikantis Õ 22 straipsnio 2 dalyje Ö nurodytos Õ tvarkos.ê 520/94Nustatant šį kiekį, vienodą visiems ūkio subjektams, turi būti atsižvelgiama į tai, kad, pagal produkto pobūdį, ekonomine prasme šis kiekis būtų pakankamai didelis.2. Atsakingos institucijos, patikrinusios esamą Bendrijos likutį, skiria kiekvienam importuotojui ar eksportuotojui kiekį, kurį nustato vadovaujantis straipsnio 1 dalyje nurodyta tvarka.ê 520/94 (pritaikytas)3. Kai licencijų savininkai gali įrodyti, kad jie iš tikrųjų importavo ir eksportavo visą kiekį, kuriam buvo išduota licencija ar jo dalį, nustatomą vadovaujantis 22 straipsnio 2 dalyje Ö nurodyta Õ tvarka, jie gali pateikti naują paraišką licencijai gauti. Tokia paraiška nagrinėjama tokiomis pačiomis sąlygomis. Toks nagrinėjimas gali būti kartojamas, kol išnaudojama nustatyta kvota.ê 520/944. Siekiant užtikrinti, kad visi pareiškėjai turėtų vienodą galimybę naudotis kvotomis, pranešime apie kvotos atidarymą Komisija konkrečiai nustato datas ir laiką, per kurį galima pasinaudoti esamu Bendrijos likučiu.C skirsnisKVOTų PROPORCINGO PASKIRSTYMO, ATSIžVELGIANT į PRAšOMUS KIEKIUS, BūDASê 520/94 (pritaikytas)13 straipsnis1. Kai kvota yra skirstoma proporcingai prašomiems kiekiams, valstybių narių atsakingos institucijos informuoja Komisiją apie paraiškas licencijoms gauti, kurios buvo pateiktos laikantis nustatytų terminų ir sąlygų, laikantis 22 straipsnio 2 dalyje Ö nurodytos Õ tvarkos.ê 520/94Ši informacija konkrečiai nurodo pareiškėjų skaičių ir bendrą kiekį, dėl kurio buvo kreiptasi.ê 520/94 (pritaikytas)2. Per terminą, nustatytą laikantis 22 straipsnio 2 dalyje Ö nurodytos Õ tvarkos, Komisija patikrina informaciją, kurią pateikia valstybių narių atsakingos institucijos ir tuo pačiu nustato kvotos kiekį arba atitinkamą kvotos dalį, kuriai tos institucijos turi išduoti importo arba eksporto licencijas.ê 520/943. Jei bendra paraiškų licencijoms gauti suma yra lygi patvirtintam kvotos dydžiui arba už jį mažesnė, paraiškos visiškai patenkinamos.4. Jei bendra paraiškose nurodytų apimčių suma viršija patvirtintą kvotos dydį, paraiškos tenkinamos proporcingai pagal prašomus kiekius.D skirsnisPERSKIRSTYMUI SKIRTų KIEKIų SKIRSTYMAS14 STRAIPSNIS1. Perskirstomus kiekius nustato Komisija, remdamasi informacija, kurią pateikia valstybės narės, vadovaudamosi 20 straipsniu.2. Jei kvota iš pradžių yra skirstoma naudojant 12 straipsnyje nustatytą būdą, Komisija neatidėliodama prideda perskirstymui skirtus kiekius prie turimų sumų arba naudoja tuos kiekius naujai kvotai sukurti, jei pastaroji yra išnaudota.ê 520/94 (pritaikytas)3. Jei kvota iš pradžių yra skirstoma naudojant kitokį būdą, perskirstomi kiekiai yra skiriami 22 straipsnio 2 dalyje Ö nurodyta Õ tvarka.ê 520/94Tokiu atveju, Komisija papildomai spausdina pranešimą Europos Sąjungos oficialiajame leidinyje .III SKYRIUSIMPORTO ARBA EKSPORTO LICENCIJOMS TAIKOMOS TAISYKLĖS15 straipsnis1. Kai yra naudojamas 12 straipsnyje nustatytas būdas, valstybės narės išduoda licencijas tuoj pat, patikrinus Bendrijoje esamą likutį.ê 520/94 (pritaikytas)2. Kitais atvejais Ö taikomos šios nuostatos Õ:a) Komisija informuoja valstybių narių atsakingas institucijas per laikotarpį, kuris nustatomas 22 straipsnio 2 dalyje Ö nurodyta Õ tvarka, apie kiekius, kuriems gali būti išduotos licencijos įvairiems pareiškėjams. Apie tai ji informuoja kitas valstybes nares;ê 520/94b) valstybių narių atsakingos institucijos išduoda importo arba eksporto licencijas per dešimt darbo dienų nuo tos dienos, kai Komisija praneša apie sprendimą, arba per Komisijos nustatytą terminą;ê 520/94 (pritaikytas)c) Ö kompetentingos Õ institucijos informuoja Komisiją, kad importo arba eksporto licencijos yra išduotos.16 straipsnisLicencijos išdavimas gali priklausyti nuo pateiktos garantijos remiantis 22 straipsnio 2 dalyje Ö nurodyta Õ tvarka.ê 520/9417 straipsnis1. Importo arba eksporto licencijos leidžia importuoti arba eksportuoti kvotuojamus produktus, ir jos galioja visoje Bendrijoje nepriklausomai nuo importo arba eksporto vietos, kurią nurodo ūkio subjektai savo paraiškose.Kai kvota galioja tik viename ar keliuose Bendrijos regionuose, importo arba eksporto licencijos galioja tik nurodyto(ų) regiono(ų) valstybėje(se) narėje(se).ê 520/94 (pritaikytas)2. Valstybių narių atsakingų institucijų išduotų importo arba eksporto licencijų galiojimo laikas yra keturi mėnesiai. Tačiau gali būti nustatytas kitas galiojimo laikas remiantis 22 straipsnio 2 dalyje Ö nurodyta Õ tvarka.ê 520/943. Importo arba eksporto licencijų savininkai pareikalavę gali gauti iš atitinkamos valstybės narės atsakingų institucijų išrašus apie išduotas licencijas.Tokie išrašai turi tokią pat juridinę galią kaip ir licencijos, pagal kurias jie yra padaryti, tiems kiekiams, kuriems yra išduotos licencijos.ê 520/94 (pritaikytas)4. Paraiškos importo arba eksporto licencijoms gauti, licencijos ar išrašai yra rašomi blankuose, atitinkančiuose pavyzdį, kurio reikalavimai Ö nurodyti Õ 22 straipsnio 2 dalyje.18 straipsnisNepažeidžiant konkrečių nuostatų, kurios priimamos vadovaujantis 22 straipsnio 2 dalyje Ö nurodyta Õ tvarka, asmuo, kurio vardu yra išduoti dokumentai, negali skolinti arba perduoti importo arba eksporto licencijų ar jų išrašų už atlyginimą arba nemokamai.ê 520/9419 straipsnis1. Importo arba eksporto licencijos arba išrašai, išskyrus force majeure atvejus, grąžinami jas išdavusios valstybės narės atsakingoms institucijoms ne vėliau kaip per dešimt darbo dienų nuo jų galiojimo pabaigos.2. Kai importo ar eksporto licencijos išdavimas priklauso nuo garantijos pateikimo, ta garantija, išskyrus force majeure atvejus, yra anuliuojama, kai yra nesilaikoma 1 dalyje nurodytų terminų.20 straipsnisApie suteiktus ir nepanaudotus kvotų kiekius valstybių narių atsakingos institucijos praneša Komisijai tuoj pat po to, kai yra apie tai informuojamos, bet jokiu būdu ne vėliau kaip per dvidešimt dienų nuo licencijų galiojimo pabaigos, siekiant suteikti tas kvotas toliau perskirstyti pagal 2 straipsnio 5 dalį.21 straipsnisValstybių narių atsakingos institucijos informuoja Komisiją kiekvieno mėnesio pabaigoje apie kvotuojamų produktų kiekius, kurie buvo importuoti arba eksportuoti per praėjusį mėnesį.IV SKYRIUSBAIGIAMOSIOS NUOSTATOSê 806/2003 2 str. ir II priedo 11 p.22 straipsnis1. Komisijai padeda komitetas.ê 806/2003 2 str. ir II priedo 11 p. (pritaikytas)2. Jeigu daroma nuoroda į Ö šią dalį Õ , taikomi Sprendimo 1999/468/EB 4 ir 7 straipsniai.ê 806/2003 2 str. ir II priedo 11 p.Sprendimo 1999/468/EB 4 straipsnio 3 dalyje numatytas laikotarpis – vienas mėnuo.3. Komitetas priima savo darbo tvarkos taisykles.ê 520/94 (pritaikytas)23 straipsnisLaikantis 22 straipsnio 2 dalyje Ö nurodytos Õ tvarkos patvirtinama šio reglamento taikymo tvarka, kuri būtent nustato kvotų skirstymo būdų įgyvendinimą, nurodo informaciją, kurią valstybių narių atsakingos institucijos turi perduoti ir priemones, kuriomis ketinama užtikrinti, kad būtų laikomasi šio reglamento.ê 520/9424 straipsnis1. Informaciją, kurią pagal šį reglamentą gauna Taryba, Komisija arba valstybės narės, gali būti naudojama tik tais tikslais, dėl kurių ji buvo prašoma.2. Taryba, Komisija ir valstybės narės bei asmenys, veikiantys jų vardu, neatskleidžia informacijos, dėl kurios buvo pateiktas deramai motyvuotas prašymas išlaikyti šios informacijos konfidencialumą, išskyrus atvejus, kai informaciją suteikianti šalis pateikia skubų įgaliojimą.3. Šis straipsnis neuždraudžia Bendrijos institucijoms atskleisti bendro pobūdžio informacijos, ypač tos, kurios pagrindu yra priimami sprendimai pagal šį reglamentą, arba įrodymų, kurie patvirtintų argumentaciją, jeigu būtų inicijuojamas teisminis procesas. Atskleidžiant tokią informaciją, privalu atsižvelgti į teisėtus klausimą sprendžiančių šalių interesus išlaikyti komercinę paslaptį.ê 520/94 (pritaikytas)25 straipsnisValstybės narės ir Komisija pateikia viena kitai reikiamą informaciją ir bendradarbiauja taikant šį reglamentą. Pranešimų ir informacijos skleidimo tvarka, jei būtina, nustatoma laikantis 22 straipsnio 2 dalyje Ö nurodytos Õ tvarkos.ê26 straipsnisReglamentas (EB) Nr. 520/94 yra panaikinamas.Nuorodos į panaikintą reglamentą laikomos nuorodomis į šį reglamentą ir skaitomos pagal II priede pateiktą atitikmenų lentelę.ê 520/94 (pritaikytas)27 straipsnisŠis reglamentas įsigalioja Ö dvidešimtą Õ dieną nuo jo paskelbimo Europos Sąjungos oficialiajame leidinyje .ê 520/94Šis Reglamentas yra privalomas visas ir tiesiogiai taikomas visose valstybėse narėse.Priimta Briuselyje,Tarybos varduPirmininkas[…]éI PRIEDASPanaikinamas reglamentas ir jo vėlesni pakeitimaiTarybos reglamentas (EB) Nr. 520/94 (OL L 66, 1994 3 10, p. 1) |Tarybos reglamentas (EB) Nr. 138/96 (OL L 21, 1996 1 27, p. 6) |Tarybos reglamentas (EB) Nr. 806/2003 (OL L 122, 2003 5 16, p. 1) | Tik II priedo 11 punktas |_____________II PRIEDASATITIKMENų LENTELėReglamentas (EB) Nr. 520/94 | Šis reglamentas |1 – 5 straipsniai | 1 – 5 straipsniai |6 straipsnio 1, 2 ir 3 dalys | 6 straipsnio 1, 2 ir 3 dalys |6 straipsnio 4 dalis | - |6 straipsnio 5 dalis | 6 straipsnio 4 dalis |7 ir 8 straipsniai | 7 ir 8 straipsniai |9 straipsnio įžanginė formuluotė | 9 straipsnio įžanginė formuluotė |9 straipsnio pirma, antra ir trečia įtraukos | 9 straipsnio a, b ir c punktai |10 – 14 straipsniai | 10 – 14 straipsniai |15 straipsnio 1 dalis | 15 straipsnio 1 dalis |15 straipsnio 2 dalies įžanginė formuluotė | 15 straipsnio 2 dalies įžanginė formuluotė |15 straipsnio 2 dalies pirma, antra ir trečia įtraukos | 15 straipsnio 2 dalies a, b ir c punktai |16 – 21 straipsniai | 16 – 21 straipsniai |22 straipsnio 1 dalis | 22 straipsnio 1 dalis |22 straipsnio 2 dalis | 22 straipsnio 3 dalis |23 straipsnio pirma pastraipa | 22 straipsnio 2 dalies pirma pastraipa |23 straipsnio antra pastraipa | 22 straipsnio 2 dalies antra pastraipa |24 straipsnis | 23 straipsnis |25 straipsnis | 24 straipsnis |26 straipsnis | 25 straipsnis |27 straipsnis | - |- | 26 straipsnis |28 straipsnis | 27 straipsnis |- | I priedas |- | II priedas |_____________[1] KOM(87) 868 PV.[2] Žr. Išvadų A dalies 3 priedą.[3] Atliekama vadovaujantis Komisijos komunikatu Europos Parlamentui ir Tarybai – Acquis communautaire kodifikavimas, KOM(2001) 645 galutinis.[4] Žr. šio pasiūlymo I priedą.[5] OL C (...(, (...(, p. (...(.[6] OL C (...(, (...(, p. (...(.[7] OL L 66, 1994 3 10, p. 1. Reglamentas su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).[8] Žr. I priedą.[9] OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11).


Svarbus teisinis pranešimas

|

52005PC0412

Pasiūlymas Europos Parlamento ir Tarybos reglamentas dėl priemonių, kuriomis siekiama supaprastinti prašymo išduoti vizą ir vizos išdavimo 2006 m. Turine vyksiančiose olimpinėse ir (arba) parolimpinėse žiemos žaidynėse dalyvausiantiems olimpiečiams tvarką  /* KOM/2005/0412 galutinis - COD 2005/0169 */

	[pic] | EUROPOS BENDRIJŲ KOMISIJA |Briuselis, 07.09.2005KOM(2005) 412 galutinis2005/0169(COD)PasiūlymasEUROPOS PARLAMENTO IR TARYBOS REGLAMENTASdėl priemonių, kuriomis siekiama supaprastinti prašymo išduoti vizą ir vizos išdavimo 2006 m. Turine vyksiančiose olimpinėse ir (arba) parolimpinėse žiemos žaidynėse dalyvausiantiems olimpiečiams tvarką(pateikta Komisijos)AIŠKINAMASIS MEMORANDUMAS1. BENDROSIOS NUOSTATOS2004 m. Graikija tapo pirmąja Šengeno erdvei be vidaus sienų priklausančia valstybe nare, kurios teritorijoje vyko olimpinės ir parolimpinės žaidynės. Kad Graikija galėtų įvykdyti Tarptautinio olimpinio komiteto jai pavestą užduotį ir siekdama didinti sporto šviečiamąją vertę, ES priėmė specialias priemones, supaprastinančias Šengeno vizos išdavimą olimpiečiams. Tokių priemonių priėmimą pateisino išskirtinis renginio pobūdis ir būtinybė Graikijai gerbti prisiimtus įsipareigojimus pagal olimpinę chartiją – suteikti olimpiečiams teisę patekti į žaidynes organizuojančios šalies teritoriją, nepakenkiant pagrindiniams Šengeno erdvės principams ir sklandžiam jos veikimui.Šiuo tikslu 2003 m. liepos 15 d. Taryba priėmė Reglamentą (EB) Nr. 1295/2003[1] dėl priemonių, kuriomis siekiama supaprastinti prašymo išduoti vizą ir vizos išdavimo 2004 m. Atėnuose vyksiančiose Olimpinėse ar Parolimpinėse žaidynėse dalyvausiantiems olimpiečiams tvarką.Nors jame buvo išlaikytas reikalavimas dėl vizos olimpiečiams, kuriems taikomas toks reikalavimas pagal Reglamentą (EB) Nr. 539/2001, nustatantį trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus[2], Reglamente (EB) Nr. 1295/2003 buvo nustatyta supaprastinta bendro prašymo išduoti olimpiečiams vizas, pasinaudojant olimpinės akreditacijos sistema, pateikimo tvarka, supaprastintas patvirtinamųjų dokumentų pateikimo reikalavimas ir sudaryta galimybė išduoti vizą specialaus vizos numerio, įtraukiamo į olimpinės akreditacijos kortelę, forma. Be to, atsižvelgiant į specialias nuostatas dėl vizų, olimpiečių kontrolė kertant išorės sieną buvo apribota tik būtiniausia kontrole. Leidžiančių nukrypti nuostatų sistema veikė tik tol, kol vyko 2004 m. Atėnų olimpinės ir parolimpinės žaidynės.Reglamento (EB) Nr. 1295/2003 10 straipsniu buvo nustatyta, kad pasibaigus parolimpinėms žaidynėms turi būti įvertintos Graikijos įgyvendintos priemonės pagal leidžiančias nukrypti nuostatas ne vėliau kaip po keturių mėnesių nuo žaidynių pabaigos Graikijos pateiktos ataskaitos ir per tą patį laikotarpį bet kurios valstybės narės pateiktos informacijos pagrindu. Remdamasi gauta informacija Komisija parengė leidžiančių nukrypti nuostatų sistemos veiksmingumo įvertinimą ir pateikė Europos Parlamentui ir Tarybai ataskaitą, kaip ši sistema veikė praktikoje. Įvertinimu siekta užtikrinti pagal leidžiančias nukrypti nuostatas priimtos tvarkos veiksmingumą, ją siejant su perspektyva priimti panašias nuostatas 2006 m. olimpinėms ir parolimpinėms žiemos žaidynėms, taip pat tokias nuostatas taikyti kitose valstybėse narėse, kurių miestai ateityje gali būti atrinkti organizuoti olimpines žaidynes. Taryba ir Komisija paskelbė, kad „vertinant šiame reglamente nustatytas leidžiančias nukrypti nuostatas olimpiečiams, dalyvaujantiems 2004 m. olimpinėse ir (arba) parolimpinėse žaidynėse Atėnuose, kuriems taikomas reikalavimas turėti vizą, ypatingas dėmesys bus kreipiamas į tai, ar 2004 m. olimpinių žaidinių organizacinio komiteto olimpiečiams išduotų akreditacijos kortelių, į kurias įtraukta kompetentingų Graikijos valdžios institucijų išduota viza, saugumo lygis užtikrina deramą leidžiančių nukrypti nuostatų sistemos veikimą.“2005 m. vasario mėn. Graikijos valdžios institucijos pateikė Komisijai ir Tarybai ataskaitą apie Reglamento (EB) Nr. 1295/2003 įgyvendinimą[3]. Toje ataskaitoje buvo pabrėžta, kad leidžiančių nukrypti nuostatų sistema buvo sėkmingai įgyvendinta, taip pat buvo patvirtinta, kad reglamentu buvo sudarytos sąlygos įgyvendinti veiksmingą ir lankstų vizų režimą, leidusį Graikijai, Šengeno sutarties valstybei narei, įvykdyti įsipareigojimus pagal Olimpinę chartiją, nesumažinant saugumo lygio bendrojoje erdvėje be vidaus sienų.Pagal Graikijos valdžios institucijų pateiktą informaciją, vadovaujantis Graikijos įstatymu Nr. 3207/2003, prie Užsienio reikalų ministerijos buvo įsteigta speciali tarnyba – Olimpinis konsulatas, kuriam buvo pavesta išnagrinėti prašymus ir patvirtinti olimpiečių vizas. Olimpinis konsulatas išdavė 13 077 vienodo pavyzdžio vizas. Paraiškos iš 2004 m. Atėnų olimpinių žaidynių organizacinio komiteto akreditacijos skyriaus buvo gautos elektronine forma laikantis reglamente nustatytų procedūrų pagal 2004 m. Atėnų akreditacijos kortelės vadovą . 2004 m. Atėnų olimpinėse ir parolimpinėse žaidynėse dalyvavusių olimpiečių atrankoje dalyvavo atitinkamai 298 ir 321 atsakingosios organizacijos. Olimpinės akreditacijos kortelės atitiko griežčiausius apsaugos reikalavimus pagal technines specifikacijas, nustatytas bendrame ministerijų sprendime 1016/114/125–a (dėl nekonfidencialios kortelės dalies). 2004 m. Atėnų olimpinės akreditacijos kortelių apsaugos standartai atitinka vienodos formos vizoms taikomus standartus, kurie apima tiek matomus, tiek nematomus optinius ir fizinius nuotraukos ir asmens duomenų laukelių apsaugos elementus, siekiant jų suklastojimą padaryti ypač sudėtingą. Atsižvelgiant į tai, kad bendras nukrypti leidžiančių nuostatų taikymo laikotarpis (olimpinėse ir parolimpinėse žaidynėse) buvo 108 dienos, ir į tai, kad kai kurie olimpiečiai buvo akredituoti abiejose žaidynėse, nebuvo nustatyta taisyklės dėl 90 dienų maksimalios buvimo trukmės pažeidimų. Siekdamos užtikrinti efektyvius ryšius su partneriais Šengeno šalyse visu leidžiančių nukrypti nuostatų taikymo laikotarpiu, Graikijos valdžios institucijos ėmėsi, be kita ko, šių veiksmų: buvo sukurtas informacijos apsikeitimo su Atėnuose įsikūrusiomis Šengeno valstybių ambasadomis tinklas, ryšių su Šengeno valstybių sostinėmis palaikymo tinklas, 24 valandas per parą veikiantis informavimo telefonu centras, specialus tinklalapis su saugiu prieigos kodu ir įdiegtas nemokamas telefono numeris.Visose iki 2005 m. balandžio mėn. valstybių narių pateiktose pastabose buvo patvirtintas geras leidžiančių nukrypti nuostatų sistemos veikimas 2004 m. Atėnų olimpinių ir parolimpinių žaidynių metu ir apskritai Reglamentu (EB) Nr. 1295/2003 įvestos tvarkos veiksmingumas.Remdamosi šia sėkminga patirtimi, Komisijos tarnybos savo ataskaitoje dėl Reglamentu (EB) Nr. 1295/2003 dėl priemonių, kuriomis siekiama supaprastinti prašymo išduoti vizą ir vizos išdavimo 2004 m. Atėnuose vyksiančiose Olimpinėse ar Parolimpinėse žaidynėse dalyvausiantiems olimpiečiams tvarką, įvestos leidžiančių nukrypti nuostatų sistemos veikimo, rekomenduoja ES priimti beveik tokią pačią tvarką, kuri leistų Italijai, 2006 m. Turino olimpines žiemos žaidynes organizuojančiai šaliai, įvykdyti savo įsipareigojimus, prisiimtus laikantis Olimpinės chartijos nuostatų.Atitinkamos leidžiančių nukrypti nuostatų sistemos taikymas 2006 m. Turino olimpinėse žaidynėse yra pateisinamas, nors ir 2006 m. olimpinėse ir parolimpinėse žiemos žaidynėse numatomas mažesnis dalyvių skaičius, nei 2004 m. Atėnų olimpinėse žaidynėse. Numatoma, kad dalyvavimui 2006 m. olimpinėse ir parolimpinėse žiemos žaidynėse reikėtų išduoti 3 000 vizų.Atsižvelgiant į tai, šis pasiūlymas grindžiamas tokiais pačiais principais, kaip ir Reglamentas (EB) Nr. 1295/2003. Jame išlaikomas reikalavimas dėl vizos olimpiečiams, kuriems dėl jų pilietybės pagal Reglamentą (EB) Nr. 539/2001 taikomas reikalavimas turėti vizą. Siūloma tvarka siekiama tik supaprastinti prašymą išduoti vizą bei vizos išdavimo formą. Leidžiančios nukrypti nuostatos galios tik 2006 m. olimpinių ir parolimpinių žiemos žaidynių laikotarpiu. 2006 m. olimpinių žiemos žaidinių atveju šis laikotarpis tęsis nuo 2006 m. sausio 10 d. (vieną mėnesį prieš oficialų žaidynių atidarymą vasario 10 d.) iki 2006 m. kovo 26 d. (vieną mėnesį po oficialaus žaidynių uždarymo vasario 26 d.), o 2006 m. parolimpinių žiemos žaidinių atveju – nuo 2006 m. vasario 10 d. (vieną mėnesį prieš oficialų atidarymą kovo 10 d.) iki 2006 m. balandžio 19 d. (vieną mėnesį po oficialaus žaidynių uždarymo kovo 19 d.).Atsižvelgiant į labai gerą Reglamento (EB) Nr. 1295/2003 veikimą, šis pasiūlymas parengtas pagal jo nuostatas, jas tik pritaikant 2006 m. olimpinėms ir parolimpinėms žiemos žaidynėms.-  Nukrypstant nuo Šengeno acquis taisyklių, asmenims, teikiantiems prašymą išduoti vizą, nereikia atvykti į konsulinę tarnybą pateikti prašymo išduoti vizą bei ją gauti, ir prašymas gali būti pateiktas nenaudojant standartinės tuo tikslu naudojamos formos Šengeno vizai gauti. Be to, buvo sumažinti reikalavimai dėl kartu su prašymu vizai gauti pateikiamų dokumentų. Galiausiai, viza išduodama ne kaip lipdukas, bet išduodama specialaus numerio, įrašomo į 2006 m. olimpinių ir parolimpinių žaidynių akreditacijos kortelę, forma. Nepaisant to, siūloma sistema jokiais būdais nekeičia Šengeno acquis taisyklių, susijusių su viešajai tvarkai ir saugumui užtikrinti reikalaujamomis procedūromis ir tikrinimu.-  Organizacijos, atsakingos už olimpiečių siūlymą, 2006 m. olimpinių ir parolimpinių žaidynių organizaciniam komitetui pateikia, kartu su akreditacijos prašymu, asmenų, kuriems taikomas reikalavimas turėti vizą ir kurie turi dalyvauti 2006 m. olimpinėse ir (arba) parolimpinėse žiemos žaidynėse, sąrašą.-  Prašyme išduoti akreditacijos kortelę turi būti pateikta pagrindinė asmens informacija – pavardė, vardas, lytis, gimimo data ir vieta, paso numeris, rūšis ir galiojimo laikas. Visiems asmenims, kuriems taikomas reikalavimas turėti vizą, 2006 m. olimpinių ir parolimpinių žiemos žaidynių organizacinis komitetas išsiunčia Italijos tarnyboms, atsakingoms už vizų išdavimą, tos formos kopiją.-  Remdamosi acquis communautaire išnagrinėjusios kiekvieną prašymą, atsakingos tarnybos 2006 m. olimpinių ir parolimpinių žiemos žaidynių organizaciniam komitetui praneša išduotos vizos numerį. Išduota viza yra vienodos formos daugkartinio įvažiavimo viza, galiojanti ne ilgiau kaip tris mėnesius nuo pirmojo atvykimo į šalį. Jei sąlygos vienodos formos vizai gauti nėra tenkinamos, Italijos valdžios institucijos gali olimpiečiams išduoti vizas su ribotu teritoriniu galiojimu. Tais atvejais, kai numatomas olimpiečio buvimas šalyje viršija tris mėnesius, Italijos valdžios institucijos, laikydamosi nacionalinių teisės aktų, gali išduoti specialius laikinus leidimus gyventi.-  Olimpiečiui išduodama viza pažymima akreditacijos kortelėje, joje nurodant vizos numerį ir atitinkamo asmens paso numerį.-  Per visą laikotarpį, kai galioja leidžiančios nukrypti nuostatos, Italijos valdžios institucijos informuoja kitas Šengeno valstybes apie bet kokį faktą ar įvykį, galintį turėti įtakos Šengeno erdvės saugumui, ir perduoda joms atitinkamus duomenis.-  Pirmiau nurodytos tvarkos pagal leidžiančias nukrypti nuostatas taikymas neužkerta kelio olimpiečiui pateikti asmenišką prašymą vizai išduoti pagal Šengeno acquis .-  Šis pasiūlymas netaikomas olimpiečiams – trečiųjų šalių piliečiams, kuriems taikomas reikalavimas turėti vizą, ir turintiems kurios nors valstybės narės, įgyvendinančios Šengeno acquis , išduotą leidimą gyventi arba laikiną leidimą gyventi. Asmenys, turintys tokius dokumentus, turi tai nurodyti pildydami prašymą akreditacijos kortelei gauti.-  Pasiūlyme numatoma, kad pasibaigus olimpinėms ir parolimpinėms žaidynėms, leidžiančių nukrypti nuostatų taikymas turės būti įvertintas. Komisija, remdamasi Italijos valdžios institucijų parengta ataskaita ir bet kokia susijusių valstybių narių pateikta informacija, pateikia Tarybai ir Parlamentui ataskaitą.-  Tais atvejais, kai šiame pasiūlyme nenumatomos konkrečios leidžiančios nukrypti nuostatos, galioja atitinkamos acquis communautaire nuostatos dėl vizų ir valstybių narių išorės sienų kontrolės.2. PROPORCINGUMASEB sutarties 5 straipsnyje nustatyta, kad „Bendrija nesiima jokių veiksmų, kurie nėra būtini siekiant šios Sutarties nustatytų tikslų“. Bendrijos veiksmai turi būti kuo paprastesnės formos, sudarančios sąlygas pasiekti pasiūlymo tikslą ir kuo veiksmingiau jį įgyvendinti.Pasiūlymu numatomas nuostatų, leidžiančių nukrypti nuo atitinkamų Šengeno acquis nuostatų, susijusių su prašymo išduoti vizas olimpiečiams ir jų išdavimo tvarka, taikymas, kurių galiojimas apribojamas 2006 m. olimpinių ir parolimpinių žiemos žaidynių trukme. Šiuo pasiūlymu siekiama supaprastinti tų asmenų patekimą į Italijos, kurioje vyks žaidynės, teritoriją ir jų tranzitą viena ar daugiau Šengeno valstybių narių, ir tenkinti saugumo reikalavimus erdvėje, kurioje išorės sienų kontrolė buvo panaikinta.Dėl paties savo pobūdžio šis tikslas gali būti pasiektas tik Bendrijos veiksmais, nes, siekiant norimo poveikio, nė viena valstybė narė neturėtų teisės imtis priemonių tik nacionaliniu lygmeniu nukrypstant nuo Šengeno acquis .3. SU ĮVAIRIAIS PRIE SUTARČIŲ PRIDEDAMAIS PROTOKOLAIS SIEJAMI PADARINIAIPasiūlymo teisinį pagrindą sudaro laikinas leidimas nukrypti nuo Bendrijos teisės aktų dėl vizų, priimtų pagal EB Sutarties IV antraštinę dalį, todėl jis yra susijęs su „kintamosios geometrijos“ aplinkybėmis, kylančiomis iš protokolų dėl Jungtinės Karalystės, Airijos ir Danijos pozicijų. Šis pasiūlymas priimti reglamentą grindžiamas Šengeno acquis . Dėl to yra būtina atsižvelgti į tam tikrus su įvairiais protokolais susijusius padarinius.Jungtinė Karalystė ir AirijaPagal Protokolo dėl Šengeno acquis integravimo į Europos Sąjungos teisinę sistemą 4 ir 5 straipsnius „Airija ir Jungtinė Didžiosios Britanijos ir Šiaurės Airijos Karalystė, kurioms Šengeno acquis nėra privalomas, gali bet kada paprašyti dalyvauti įgyvendinant kai kurias arba visas šio acquis nuostatas“.Šiuo pasiūlymu priimti reglamentą plėtojamos Šengeno acquis nuostatos, kuriose, remiantis 2000 m. gegužės 29 d. Tarybos sprendimu 2000/365/EB dėl Jungtinės Didžiosios Britanijos ir Šiaurės Airijos Karalystės prašymo ir paskesniu Tarybos sprendimu 2004/926/EB dėl Šengeno acquis dalių taikymo Jungtinėje Didžiosios Britanijos ir Šiaurės Airijos Karalystėje bei 2002 m. vasario 28 d. Tarybos sprendimu 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas, Jungtinė Karalystė ir Airija nedalyvauja. Dėl to Jungtinė Karalystė ir Airija nedalyvauja jį priimant, nėra jo saistomos ir joms nereikia jo taikyti.DanijaPagal Protokolą dėl Danijos pozicijos, pridedamą prie EB Sutarties, Danija nedalyvauja Tarybai priimant priemones pagal EB sutarties IV antraštinę dalį, išskyrus „priemones, nustatančias trečiąsias šalis, kurių piliečiai turi turėti vizas kirsdami valstybių narių išorės sienas“ arba „priemones, susijusias su vienoda vizų forma“ (buvęs 100c straipsnis).Tačiau kai, kaip yra šiuo atveju, pasiūlymu plėtojamos Šengeno acquis nuostatos, to protokolo 5 straipsniu nustatoma, kad „Danija per šešis mėnesius nuo tos dienos, kai Taryba priima sprendimą dėl pasiūlymo ar iniciatyvos plėtoti Šengeno acquis , pagal Europos Bendrijos steigimo sutarties IV antraštinės dalies nuostatas nusprendžia, ar ji perkels šį sprendimą į savo nacionalinę teisę“.Norvegija ir IslandijaPagal Protokolo dėl Šengeno acquis integravimo į Europos Sąjungos teisinę sistemą 6 straipsnio 1 dalį, 1999 m. gegužės 18 d. buvo pasirašytas Tarybos, Norvegijos ir Islandijos susitarimas dėl šių dviejų šalių asociacijos įgyvendinant, taikant ir plėtojant Šengeno acquis [4].Šio susitarimo 1 straipsnyje nustatyta, kad Norvegija ir Islandija yra susijusios su EB ir ES veikla tose srityse, kurioms taikomos nuostatos, nurodytos prie šio susitarimo pridedamuose A (Šengeno acquis nuostatos) ir B (Europos bendrijos teisės aktų, kurie pakeitė atitinkamas Šengeno konvencijos nuostatas arba buvo priimti ja vadovaujantis, nuostatos) prieduose, ir jų tolesne plėtote.Pagal šio susitarimo 2 straipsnį Norvegija ir Islandija įgyvendina ir taiko visus teisės aktus arba priemones, kuriuos Europos Sąjunga priima iš dalies keisdama arba plėtodama Šengeno acquis (A ir B priedai).Šis pasiūlymas papildo ir plėtoja Šengeno acquis , kaip jis apibrėžiamas susitarimo A priede.Dėl to šis klausimas turi būti aptartas „mišriame komitete“, nurodytame susitarimo 4 straipsnyje, kad Norvegija ir Islandija turėtų progą „paaiškinti problemas, kurios joms iškyla dėl tam tikro teisės akto ar priemonės“ ir „pasisakyti bet kuriuo klausimu, susijusiu su joms rūpimų nuostatų plėtojimu arba jų įgyvendinimu“.ŠveicarijaKalbant apie Šveicariją, šiuo reglamentu plėtojamos Šengeno acquis nuostatos, kaip apibrėžiama Europos Sąjungos, Europos bendrijos ir Šveicarijos Konfederacijos sudarytame susitarime dėl pastarosios asociacijos įgyvendinant, taikant ir plėtojant Šengeno acquis , kurios priklauso Tarybos sprendimo 2004/860/EB dėl to susitarimo pasirašymo Europos bendrijos vardu ir laikino tam tikrų nuostatų taikymo 4 straipsnio 1 dalyje nurodytai sričiai.2004 m. spalio 26 d. su Šveicarija pasirašytas susitarimas leidžia po pasirašymo laikinai taikyti tam tikras nuostatas, ypač dėl Šveicarijos dalyvavimo mišriame komitete plėtojant Šengeno acquis .4. ŠENGENO ACQUIS PAGRINDU PRIIMTŲ TEISĖS AKTŲ ĮGYVENDINIMO DVIEM ETAPAIS PASEKMĖS10 naujųjų valstybių narių 2003 m. Stojimo akto 3 straipsnio 1 dalyje nustatoma, kad Šengeno acquis nuostatos ir jo pagrindu priimti ar kitaip su juo susiję aktai, išvardyti tame straipsnyje nurodytame priede, yra privalomi ir taikomi naujosiose valstybėse narėse nuo įstojimo dienos. Nuostatos ir aktai, nenurodyti tame priede, nors ir privalomi naujosioms valstybėms narėms nuo įstojimo dienos, naujosiose valstybėse narėse yra taikomi tik šiuo tikslu pagal Stojimo akto 3 straipsnio 2 dalį Tarybai priėmus specialų sprendimą.Šengeno nuostatos dėl vienodos vizos nėra išvardytos tame priede ir todėl, kadangi po įstojimo tapo privalomos, bus taikomos naujosiose valstybėse narėse tik Tarybai priėmus pirmiau nurodytą sprendimą[5].Kalbant apie Šengeno nuostatas dėl išorės sienų, jos yra išvardytos tame priede ir dėl to yra privalomos ir taikytinos naujosiose valstybėse narėse nuo įstojimo dienos[6]. Todėl tik 9 šio pasiūlymo straipsnis taikytinas naujosioms valstybėms narėms.5. KOMENTARAI DĖL ATSKIRŲ STRAIPSNIŲ1 straipsnis1 straipsnyje nustatomas šio reglamento tikslas, t. y. juo nustatomos leidžiančios nukrypti nuostatos, susijusios su vizomis olimpiečiams 2006 m. olimpinių ir parolimpinių žiemos žaidinių metu. Leidžiančios nukrypti nuostatos apribojamos tomis acquis nuostatomis, kurios susiję su prašymu išduoti vizą, vizos išdavimo tvarka bei vizos forma.2 straipsnis2 straipsnyje apibrėžiami įvairūs vartojami terminai.2 straipsnio 1 dalyje apibrėžiamos „atsakingosios organizacijos“, įgaliotos siūlyti, kurie asmenys gali dalyvauti 2006 m. olimpinėse ir (arba) parolimpinėse žiemos žaidynėse. Tos organizacijos rūpinasi prašymų dalyvių akreditacijos kortelei gauti teikimu, akreditacijos kortelių gavimu ir, taikytinais atvejais, dalyvių sąrašų pakeitimu.Asmenų, galinčių būti atrinktais olimpiečiais apibrėžimas (2 straipsnio 2 dalis) yra tik orientacinio pobūdžio – jame išvardijamos kategorijos asmenų, kurie paprastai yra kviečiami dalyvauti olimpinėse ir (arba) parolimpinėse žaidynėse.2 straipsnio 3 dalyje numatomos dvi akreditacijos kortelės – viena olimpinėms žaidynėms, kita – parolimpinėms žaidynėms. Technines tų kiekvienam olimpiečiui išduodamų tapatybės dokumentų charakteristikas nustato 2006 m. olimpinių ir parolimpinių žiemos žaidynių organizacinis komitetas remdamasis tarptautiniais saugumo standartais.Leidžiančių nukrypti nuostatų taikymo trukmės (2 straipsnio 4 dalis) nustatymas yra būtinas, kad būtų tenkinamos acquis nustatytos taisyklės dėl vizų (buvimas ne ilgiau kaip tris mėnesius bet kuriuo šešių mėnesių laikotarpiu), atsižvelgiant į orientacinę Olimpinėje chartijoje nustatytą 2006 m. olimpinių ir parolimpinių žiemos žaidynių trukmę.Šiame straipsnyje (5 ir 6 dalys) taip pat pateikiami olimpinių žaidynių organizacinio komiteto ir už vizų išdavimą atsakingų tarnybų apibrėžimai.3 straipsnisSąlygos, kurias turi atitikti olimpiečiai, kad jų atžvilgiu galėtų būti taikomos siūlomos leidžiančios nukrypti nuostatos, grindžiamos Šengeno konvencijos 5 straipsnio 1 dalyje nustatytomis patekimo į šalį sąlygomis, tačiau jos sušvelnintos atsižvelgiant į specialias nuostatas, susijusias su dalyvavimu olimpinėse ir parolimpinėse žaidynėse (nėra reikalaujama įrodyti buvimui šalyje keliamų sąlygų atitikimo ir turėti pakankamų pragyvenimo lėšų).4 straipsnisŠiame straipsnyje nustatoma, kad atsakingosios organizacijos gali, kartu su prašymu 2006 m. olimpinių ir parolimpinių žiemos žaidynių organizaciniam komitetui, pateikti bendrą prašymą išduoti vizą olimpiečiams, kuriems reikia turėti vizą pagal Reglamentą (EB) Nr. 539/2001.Kiekvieno asmens atžvilgiu gali būti pateiktas tik vienas prašymas visam olimpinių ir parolimpinių žaidynių laikotarpiui.2006 m. olimpinių ir parolimpinių žiemos žaidynių organizacinis komitetas pateikia bendrą prašymą vizoms išduoti bei kitus akreditacijai gauti reikalingus dokumentus institucijoms, atsakingoms už paraiškų vizai išduoti nagrinėjimą.5 straipsnisŠiame straipsnyje apibrėžiama vizų išdavimo tvarka ir nustatoma, kad viza išduodama patikrinus, ar atitinkamos 3 straipsnyje pateiktos sąlygos (1 dalis). Išduodama viza yra vienodos formos trumpalaikė, daugkartinio įvažiavimo viza, galiojantis tris mėnesius. Vizos galiojimo laikotarpiu jos turėtojui suteikiama teisė būti Italijoje ir kitose Šengeno valstybėse. Ji taip pat suteikia teisę vizos turėtojui vykstant į Italiją dalyvauti 2006 m. olimpinėse ir (arba) parolimpinėse žaidynėse arba vykstant iš Italijos sudalyvavus žaidynėse, tranzitu vykti per kitas Šengeno šalis.Italijos valdžios institucijos gali išduoti riboto teritorinio galiojimo vizą olimpiečiams, kurie nepatenka į 3 straipsnio c ir d punktuose nurodytas asmenų kategorijas, pavyzdžiui, asmenims, kurie buvo nustatyti siekiant uždrausti atvykti, arba asmenims, keliantiems grėsmę kurios nors valstybės narės viešajai tvarkai, nacionaliniam saugumui ar tarptautiniams santykiams.Galimybė išduoti riboto teritorinio galiojimo vizą numatyta Šengeno konvencijos 5 straipsnio 2 dalyje, kurioje bendrąja tvarka nustatoma, kad riboto teritorinio galiojimo viza gali būti išduota trečiųjų šalių piliečiams, kurie neatitinka visų patekimo į šalį reikalavimų, jei tai reikalinga humanitariniais sumetimais, dėl nacionalinių interesų ar tarptautinių įsipareigojimų.6 straipsnisKompetentingos institucijos turi persiųsti išduotų vizų numerius 2006 m. olimpinių ir parolimpinių žiemos žaidynių organizaciniam komitetui, kuris įrašo atitinkamo asmens vizos ir paso numerius į akreditacijos kortelę.7 straipsnisAtsižvelgiant į išskirtinį šio įvykio pobūdį ir jo tikslus, viza olimpiečiams turi būti išduodama nemokamai.8 straipsnisŠiame straipsnyje nustatoma tvarka, kuria vadovaujamasi tuo atveju, jei atrinktų olimpiečių sąraše atsakingoji organizacija paskutiniu momentu padaro pakeitimų. Kadangi tai yra gana įprastas, nors ir ribotos apimties, reiškinys, siūloma, kad vizos, išduotos asmenims, kurie nebėra olimpiečiai, būtų panaikintos.Išduota viza taip pat turėtų būti panaikinta dalyviui praradus arba pakeitus pasą. Italijos valdžios institucijos turi perduoti informaciją apie panaikintas vizas kompetentingoms kitų valstybių narių sienų kontrolės institucijoms.Jei viza panaikinama tokiu būdu, tai neužkerta kelio konkrečiam asmeniui pateikti prašymą išduoti vizą pagal įprastą tvarką.9 straipsnisŠiame straipsnyje nustatoma olimpiečių atžvilgiu vykdomo patikrinimo kertant sieną apimtis. Tokie patikrinimai apribojami šio reglamento 3 straipsnyje nurodytų sąlygų, kurios yra ne tokios griežtos palyginti su įprastomis taisyklėmis, taikomomis atliekant patikrinimus ties išorės sienomis, atitikimo patikrinimu.Sistemingai laikantis tvarkos, pagal kurią atvykimo ir išvykimo spaudai dedami į tą patį dalyvių paso puslapį, užtikrins buvimo trukmės bendrojoje erdvėje nustatymą.Visiems 2006 m. olimpinėse ir parolimpinėse žiemos žaidynėse dalyvaujantiems olimpiečiams bus taikoma supaprastinta patikrinimų ties išorės sienomis tvarka, nepriklausomai nuo to, ar jiems taikomas reikalavimas turėti vizą, ar ne.10 straipsnisLeidžiančios nukrypti nuostatos bus įvertintos pasibaigus 2006 m. olimpinėms ir parolimpinėms žiemos žaidynėms. Per keturis mėnesius nuo tos datos Italijos pateiktos ataskaitos ir kitų valstybių narių per tą patį laikotarpį pateiktos informacijos pagrindu Komisija informuoja Europos Parlamentą ir Tarybą apie leidžiančių nukrypti nuostatų veikimą.11 straipsnisTai standartinė baigiamoji nuostata dėl šio reglamento taikymo valstybėse narėse, visiškai įgyvendinančiose Šengeno acquis .2005/0169(COD)PasiūlymasEUROPOS PARLAMENTO IR TARYBOS REGLAMENTASdėl priemonių, kuriomis siekiama supaprastinti prašymo išduoti vizą ir vizos išdavimo 2006 m. Turine vyksiančiose olimpinėse ir (arba) parolimpinėse žiemos žaidynėse dalyvausiantiems olimpiečiams tvarkąEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 62 straipsnio 2 dalies a punktą ir b punkto ii papunktį,atsižvelgdami į Komisijos pasiūlymą[7],laikydamiesi 251 straipsnyje nustatytos tvarkos[8],kadangi:1.  2003 m. liepos 15 d. Tarybos reglamentu (EB) Nr. 1295/2003 dėl priemonių, kuriomis siekiama supaprastinti prašymo išduoti vizą ir vizos išdavimo 2004 m. Atėnuose vyksiančiose olimpinėse ar parolimpinėse žaidynėse dalyvausiantiems olimpiečiams tvarką[9], siekiant sudaryti sąlygas Graikijai organizuoti olimpines ir parolimpines žaidynes, pirmą kartą vykstančias valstybėje narėje, priklausančioje Šengeno erdvei be vidaus sienų ir siekiant padėti Graikijai įvykdyti savo olimpinėje chartijoje numatytus įsipareigojimus, buvo nustatyta speciali laikina sistema, kuria 2004 m. olimpinėse žaidynėse Atėnuose dalyvaujančių olimpiečių atžvilgiu buvo nukrypta nuo įprastos vizų išdavimo tvarkos.2.  Reglamentu (EB) Nr. 1295/2003 buvo nustatytos specialios nuostatos dėl prašymų vienodo pavyzdžio vizoms išduoti ir vizų išdavimo olimpiečiams tvarkos supaprastinimo bei šios kategorijos asmenų kontrolės ties išorės sienomis supaprastinimo. Reglamente šiuo tikslu taip pat buvo nustatyta nuostata dėl įvertinimo ir Komisijos ataskaitos perdavimo Europos Parlamentui ir Tarybai.3.  Įvertinime Komisija priėjo prie išvados, kad Reglamentas (EB) Nr. 1295/2003 buvo sėkmingai įgyvendintas ir kad nukrypti leidžiančių nuostatų sistema buvo veiksminga, lanksti ir tinkama žaidynėse dalyvavusių olimpiečių atvykimui ir trumpalaikiam buvimui Šengeno erdvėje be vidaus sienų reglamentuoti.4.  Todėl Europos Sąjunga turėtų priimti atitinkamą leidžiančių nukrypti nuostatų sistemą 2006 m. olimpinių ir parolimpinių žaidynių atžvilgiu siekiant sudaryti sąlygas Italijai, žaidynes organizuojančiai šaliai, įvykdyti savo įsipareigojimus pagal Olimpinę chartiją ir tuo pačiu Šengeno erdvėje be vidaus sienų užtikrinti aukštą saugumo lygį.5.  Nors išlaikomas reikalavimas turėti vizą olimpiečiams, kurie yra trečiųjų šalių piliečiai ir kuriems taikomas reikalavimas turėti vizą pagal 2001 m. kovo 15 d. Tarybos reglamentą (EB) Nr. 539/2001, nustatantį trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus[10], reikia nustatyti laikinai 2006 m. olimpinių ir parolimpinių žiemos žaidynių laikotarpiu galiosiančias leidžiančias nukrypti nuostatas.6.  Šių leidžiančių nukrypti nuostatų apimtis turėtų būti apribota acquis nuostatomis dėl prašymo išduoti vizą pateikimo, vizos išdavimo ir jos formos. Be to, atsižvelgiant į vizų sistemos pasikeitimus, atitinkamai prie jų turi būti priderinti išorės sienų kontrolės metodai.7.  Prašymai išduoti vizą 2006 m. olimpinėse arba parolimpinėse žiemos žaidynėse dalyvausiantiems olimpiečiams turėtų būti pateikti 2006 m. olimpinių ir parolimpinių žiemos žaidynių organizaciniam komitetui per atsakingąsias organizacijas kartu su prašymais akredituoti. Prašyme akredituoti turi būti pateikti pagrindiniai asmens duomenys – vardas, pavardė, lytis, gimimo data ir vieta, paso numeris, rūšis ir galiojimo laikas, taip pat turi būti nurodyta, jei asmuo turi kurios nors Šengeno valstybės išduotą leidimą gyventi, tokio dokumento rūšį ir galiojimo laiką. Šie prašymai perduodami už vizų išdavimą atsakingoms Italijos tarnyboms.8.  2006 m. olimpinių ir parolimpinių žiemos žaidynių organizacinis komitetas išduoda akreditacijos korteles olimpiečiams vadovaudamasis specialiomis Italijos teisės nuostatomis. Atsižvelgiant į tai, kad žaidynės gali būti teroristų išpuolio taikiniu, akreditacijos kortelė yra ypač saugus dokumentas, suteikiantis teisę patekti į tam tikras varžybų vietas ir į kitus renginius, kuriuos ketinama surengti olimpinių ir parolimpinių žaidynių metu. Išduodama viza – tai į akreditacijos kortelę įrašomas numeris.9.  Nepaisant šio reglamento nuostatų, olimpiečiai gali pateikti individualius prašymus išduoti vizą pagal atitinkamą Šengeno acquis .10.  Tais atvejais, kai šiuo reglamentu nenustatomos konkrečios nuostatos, vadovaujamasi atitinkamomis Šengeno acquis nuostatomis dėl vizų ir valstybių narių išorės sienų kontrolės. Šis reglamentas netaikomas olimpiečiams – trečiųjų šalių piliečiams, kuriems taikomas reikalavimas turėti vizą ir kurie turi kurios nors valstybės narės, visiškai įgyvendinančios Šengeno acquis , išduotą leidimą gyventi arba laikiną leidimą gyventi. Jei numatomas ilgesnis nei 90 dienų buvimas bendrojoje erdvėje, olimpiečiui pagal Italijos įstatymus gali būti išduotas laikinas leidimas gyventi.11.  Šiuo reglamentu nustatytų leidžiančių nukrypti nuostatų įgyvendinimas turi būti įvertintas pasibaigus 2006 m. parolimpinėms žiemos žaidynėms.12.  Pagrindiniam tikslui – supaprastinti vizų išdavimo olimpiečiams tvarką – pasiekti, yra būtina ir tinkama, laikantis proporcingumo principo, priimti šias laikinas nuo tam tikrų Šengeno acquis leidžiančias nukrypti nuostatas. Šiuo reglamentu neperžengiamos minėtam tikslui pasiekti būtinos priemonės, kaip numatyta EB Sutarties 5 straipsnio 3 pastraipoje. Kalbant apie Islandijos Respubliką ir Norvegijos Karalystę, šiuo reglamentu plėtojamos Šengeno acquis nuostatos ir todėl jis priklauso 1999 m. gegužės 17 d. Tarybos sprendimo 1999/437/EB dėl tam tikrų priemonių taikant Europos Sąjungos Tarybos, Islandijos Respublikos ir Norvegijos Karalystės sudarytą susitarimą dėl šių dviejų valstybių asociacijos įgyvendinant, taikant ir plėtojant Šengeno acquis [11], 1 straipsnio B punkte nurodytai sričiai.13.  Pagal Protokolo dėl Danijos pozicijos, pridedamo prie Europos Sąjungos sutarties ir Europos bendrijos steigimo sutarties, 1 ir 2 straipsnius Danija nedalyvauja Tarybai priimant šį reglamentą, nėra jo saistoma ir neprivalo jo taikyti. Tačiau, kadangi šis reglamentas plėtoja Šengeno acquis pagal Europos bendrijos steigimo sutarties 3 dalies IV antraštinės dalies nuostatas, Danija pagal minėto protokolo 5 straipsnį per šešis mėnesius nuo tos dienos, kai Taryba priims šį reglamentą, nuspręs, ar jį įteisins savo nacionaliniuose teisės aktuose, ar ne.14.  Šiuo reglamentu plėtojamas Šengeno acquis , kurį įgyvendinant Jungtinė Karalystė pagal prie Europos Sąjungos sutarties ir Europos bendrijos steigimo sutarties pridedamo Protokolo dėl Šengeno acquis integravimo į Europos Sąjungos teisinę sistemą 4 ir 5 straipsnius nedalyvauja, todėl Jungtinė Karalystė nedalyvauja priimant šį reglamentą, jis nėra jai privalomas ir ji neprivalo jo taikyti.15.  Šiuo reglamentu plėtojamas Šengeno acquis , kurį įgyvendinant Airija pagal prie Europos Sąjungos sutarties ir Europos bendrijos steigimo sutarties pridedamo Protokolo dėl Šengeno acquis integravimo į Europos Sąjungos teisinę sistemą 4 ir 5 straipsnius nedalyvauja, todėl Airija nedalyvauja priimant šį reglamentą, jis nėra jai privalomas ir ji neprivalo jo taikyti.16.  Kalbant apie Šveicariją, šiuo reglamentu plėtojamos Šengeno acquis nuostatos, kaip apibrėžiama Europos Sąjungos, Europos bendrijos ir Šveicarijos Konfederacijos sudarytame susitarime dėl pastarosios asociacijos įgyvendinant, taikant ir plėtojant Šengeno acquis , kurios priklauso 2004 m. spalio 25 d. Tarybos sprendimo 2004/860/EB dėl to susitarimo pasirašymo Europos Bendrijos vardu ir tam tikrų to susitarimo nuostatų laikino taikymo [12] , 4 straipsnio 1 dalyje nurodytai sričiai.17.  Visomis šio reglamento, išskyrus 9 straipsnio, nuostatomis plėtojamas Šengeno acquis arba jos yra kitaip su juo susijusios, kaip apibrėžta 2003 m. Stojimo sutarties 3 straipsnio 2 dalyje,PRIĖMĖ ŠĮ REGLAMENTĄ:I skyriusTikslas ir sąvokos1 straipsnisTikslasŠiuo reglamentu nustatomos konkrečios nuostatos, laikinai leidžiančios nukrypti nuo tam tikrų Šengeno acquis nuostatų dėl prašymo išduoti vizą pateikimo, vizos išdavimo ir dėl vienodos vizų formos olimpiečiams 2006 m. olimpinių ir parolimpinių žiemos žaidynių metu. Neskaitant šių konkrečių nuostatų, atitinkamos Šengeno acquis nuostatos dėl prašymų išduoti vizą pateikimo ir vienodų vizų išdavimo lieka galioti.2 straipsnisSąvokų apibrėžimaiŠiame reglamente:18.  ,Atsakingosios organizacijos, susijusios su priemonėmis, numatytomis įgyvendinti supaprastintą prašymo išduoti vizą pateikimo ir vizų išdavimo tvarką olimpiečiams, dalyvausiantiems 2006 m. olimpinėse ir (arba) parolimpinėse žiemos žaidynėse – tai olimpinėje chartijoje apibrėžtos oficialios organizacijos, kurios yra įgaliotos pateikti olimpiečių sąrašus 2006 m. olimpinių ir parolimpinių žaidynių organizaciniam komitetui siekiant gauti žaidynių akreditacijos korteles.19.  Olimpiečiai – bet kurie asmenys, Tarptautinio olimpinio komiteto, Tarptautinio parolimpinio komiteto, tarptautinių federacijų, nacionalinių olimpinių ir parolimpinių komitetų, olimpinių žaidynių organizacinių komitetų ir nacionalinių asociacijų nariai, pavyzdžiui, atletai, teisėjai (arbitrai), treneriai ir kiti sporto specialistai, medicinos personalas, susijęs su komandomis ar atskirais sportininkais, taip pat akredituoti žurnalistai, vyresnieji pareigūnai, rėmėjai ar kiti oficialūs kviestiniai svečiai, sutinkantys vadovautis Olimpine chartija ir elgtis paklūstant Tarptautinio olimpinio komiteto kontrolei ir vadovavimui, ir kurie yra įtraukti į atsakingųjų organizacijų parengtus sąrašus ir yra 2006 m. olimpinių ir parolimpinių žaidynių organizacinio komiteto akredituoti kaip 2006 m. olimpinių ir (arba) parolimpinių žaidynių dalyviai.20.  Olimpinės akreditacijos kortelės, kurias išduoda 2006 m. olimpinių ir parolimpinių žiemos žaidynių organizacinis komitetas vadovaudamasis Italijos įstatymo Nr. .../... ... straipsniu – tai du saugūs dokumentai, vienas kurių skirtas olimpinėms žaidynėms, o kitas – parolimpinėms žaidynėms, kuriuose yra asmens nuotrauka ir olimpiečio tapatybę įrodantys duomenys ir kurie suteikia leidimą patekti į patalpas, kuriose vyksta rungtys, bei į kitus žaidynių metu vykstančius renginius.21.  Olimpinių žaidynių ir parolimpinių žaidynių trukmė – olimpinių žiemos žaidynių atveju laikotarpis nuo 2006 m. sausio 10 d. iki 2006 m. kovo 26 d. ir laikotarpis nuo 2006 m. vasario 10 d. iki 2006 m. balandžio 19 d. 2006 m. žiemos parolimpinių žaidynių atveju.22.  2006 m. olimpinių ir parolimpinių žiemos žaidynių organizacinis komitetas – tai 1999 m. gruodžio 27 d. pagal Italijos civilinio kodekso (RD 16/3/1942 n. 262) 12 straipsnį įsteigtas komitetas, kuriam pavesta surengti 2006 m. olimpines ir parolimpines žiemos žaidynes Turine ir kuris sprendžia dėl šiose žaidynėse dalyvausiančių olimpiečių akreditavimo.23.  Už vizų išdavimą atsakingos tarnybos – tai Italijos tarnybos, kurioms pavesta nagrinėti prašymus išduoti vizą ir išduoti vizas olimpiečiams.II skyriusVIZŲ IŠDAVIMAS3 straipsnisSąlygosPagal šį reglamentą viza gali būti išduodama tik asmeniui:a) kuris buvo paskirtas vienos iš atsakingųjų organizacijų ir 2006 m. olimpinių ir parolimpinių žiemos žaidynių organizacinio komiteto akredituotas kaip 2006 m. olimpinių ir (arba) parolimpinių žaidynių dalyvis;b) turinčiam galiojantį kelionės dokumentą, leidžiantį kirsti išorės sienas, kaip nustatyta 1990 m. birželio 19 d. Konvencijos, įgyvendinančios 1985 m. birželio 14 d. Šengeno susitarimą tarp Beniliukso ekonominės sąjungos valstybių, Vokietijos Federacinės Respublikos ir Prancūzijos Respublikos vyriausybių dėl laipsniško bendrų sienų kontrolės panaikinimo (toliau – Šengeno konvencija)[13], 5 straipsnyje;c) kurio atžvilgiu nebuvo paskelbtas perspėjimas dėl draudimo įsileisti;d) kuris nėra laikomas keliančiu grėsmę nė vienos valstybės narės viešajai tvarkai, nacionaliniam saugumui ar tarptautiniams santykiams.4 straipsnisPrašymų pateikimas1. Atsakingajai organizacijai sudarius asmenų, atrinktų dalyvauti 2006 m. olimpinėse ir (arba) parolimpinėse žiemos žaidynėse, sąrašą, ji gali bendrą prašymą išduoti vizas tiems atrinktiems asmenims, kurie turi turėti vizą pagal Reglamentą (EB) Nr. 539/2001, pateikti kartu su prašymu išduoti olimpinės akreditacijos korteles atrinktiems asmenims, išskyrus atvejus, kai tie asmenys turi kurios nors Šengeno valstybės narės jiems išduotą leidimą gyventi.2. Bendri prašymai išduoti vizas atitinkamiems asmenims turi būti perduodami 2006 m. olimpinių ir parolimpinių žiemos žaidynių organizaciniam komitetui tuo pat metu kaip ir prašymai išduoti olimpinės akreditacijos korteles, vadovaujantis to komiteto nustatyta tvarka.3. Kiekvienam asmeniui, dalyvausiančiam 2006 m. olimpinėse ir parolimpinėse žiemos žaidynėse, gali būti pateiktas tik vienas prašymas išduoti vizą.4. 2006 m. olimpinių ir parolimpinių žiemos žaidynių organizacinis komitetas už vizų išdavimą atsakingoms tarnyboms kaip galima greičiau persiunčia bendrus prašymus išduoti vizą, kartu su atitinkamų asmenų prašymų išduoti olimpinės akreditacijos korteles, kuriuose turi būti nurodytas asmens vardas, pavardė, pilietybė, lytis, gimimo data ir vieta, paso numeris, rūšis ir galiojimo laikas, kopijomis.5 straipsnisBendrų prašymų išduoti vizą nagrinėjimas ir išduodamos vizos rūšis1. Išnagrinėjusios atitikimą 3 straipsnyje nustatytoms sąlygoms, vizas išduoda už vizų išdavimą atsakingos tarnybos.2. Išduodama viza yra vienodos formos trumpalaikė, daugkartinio įvažiavimo viza, suteikianti leidimą būti ne ilgiau nei devyniasdešimt (90) dienų olimpinių ir (arba) parolimpinių žiemos žaidynių metu.3. Jei kuris nors olimpietis neatitinka 3 straipsnio c arba d dalyse nustatytų sąlygų, pagal Šengeno konvencijos 16 straipsnį už vizų išdavimą atsakingos tarnybos gali išduoti riboto teritorinio galiojimo vizą.6 straipsnisVizos forma1. Vizos forma – tai du olimpinės akreditacijos kortelėje įrašomi numeriai. Pirmasis numeris yra vizos numeris. Vienodos vizos numerį sudaro septyni (7) simboliai – šeši (6) skaitmenys ir prieš juos rašoma raidė ,,C“. Riboto teritorinio galiojimo vizos numerį sudaro aštuoni (8) simboliai – šeši (6) skaitmenys ir prieš juos rašomos raidės ,,IT“. Antrasis numeris yra atitinkamo asmens paso numeris.2. Už vizų išdavimą atsakingos tarnybos vizų numerius turi pateikti 2006 m. olimpinių ir parolimpinių žiemos žaidynių organizaciniam komitetui, kad pastarasis galėtų išduoti akreditacijos korteles.7 straipsnisMokesčio netaikymasUž vizų išdavimą atsakingos tarnybos neima mokesčio už prašymų išduoti vizą nagrinėjimą ir vizų išdavimą.III skyriusBendrosios ir baigiamosios nuostatos8 straipsnisVizos atšaukimasJei asmenų, paskirtų dalyvauti 2006 m. olimpinėse ir (arba) parolimpinėse žiemos žaidynėse, sąrašas yra pataisomas prieš prasidedant žaidynėms, atsakingosios organizacijos turi nedelsdamos apie tai informuoti 2006 m. olimpinių ir parolimpinių žiemos žaidynių organizacinį komitetą, kad būtų atšauktos akreditacijos kortelės iš sąrašo pašalintiems asmenims. Organizacinis komitetas tuomet apie tai informuoja už vizų išdavimą atsakingas tarnybas ir praneša atitinkamų vizų numerius.Už vizų išdavimą atsakingos tarnybos atšaukia atitinkamų asmenų vizas. Jos nedelsdamos apie tai informuoja sienos apsaugos tarnybas, o pastarosios nedelsdamos persiunčia tokią informaciją kitų valstybių narių kompetentingoms institucijoms.9 straipsnisKontrolė kertant išorės sieną1. Atvykstantys valstybių narių išorės sienas kertantys olimpiečiai, turintys pagal šį reglamentą išduotą vizą, tikrinami tik, ar atitinka 3 straipsnyje nustatytas sąlygas.2. Olimpinių ir (arba) parolimpinių žiemos žaidynių metu:a) atvykimo ir išvykimo spaudai dedami olimpiečių, kuriems turi būti dedamas toks spaudas, pirmame laisvame paso puslapyje, laikantis 2004 m. gruodžio 13 d. Reglamento (EB) Nr. 2133/2004 dėl reikalavimo valstybių narių kompetentingoms institucijoms sistemingai antspauduoti trečiųjų šalių piliečių, kertančių valstybių narių išorines sienas, kelionės dokumentus ir šiuo tikslu iš dalies keičiantis Konvencijos dėl Šengeno susitarimo įgyvendinimo bei Bendrojo vadovo nuostatas. Pirmą kartą atvykus, tame pačiame puslapyje įrašomas vizos numeris;b) olimpiečiui gavus akreditaciją, Šengeno konvencijos 5 straipsnio 1 dalies c punkte numatytos atvykimo sąlygos yra laikomos įvykdytomis.3. 2 dalies nuostatos taikomos olimpiečiams, kurie yra trečiųjų šalių piliečiai, nepriklausomai nuo to, ar jiems taikomas reikalavimas dėl vizos pagal Reglamentą (EB) Nr. 539/2001, ar ne.10 straipsnisInformacija Europos Parlamentui ir TarybaiNe vėliau nei po keturių mėnesių nuo 2006 m. parolimpinių žiemos žaidynių pabaigos Italija turi pateikti Komisijai ataskaitą apie įvairius šio reglamento nuostatų įgyvendinimo aspektus.Šios ataskaitos ir per tą patį laikotarpį kitų valstybių narių pateiktos informacijos pagrindu Komisija parengia šiame reglamente numatytų leidžiančių nukrypti nuostatų, susijusių su vizų išdavimu olimpiečiams, veiksmingumo įvertinimą ir apie tai informuoja Europos Parlamentą ir Tarybą.11 straipsnisĮsigaliojimasŠis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje .Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, […]Europos Parlamento vardu Tarybos varduPirmininkas […] Pirmininkas […] [1] OL L 183, 2003 7 22, p. 1.[2] OL L 81, 2001 3 21, p. 1. Reglamentas su paskutiniais pakeitimais, padarytais Reglamentu (EB) Nr. 851/2005 (OL L 141, 2005 6 4, p. 3).[3] VISA 26, COMIX 71, (58621/2/05) REV 2[4] OL L 176, 1999 7 10, p. 35.[5] Išskyrus Bendrųjų konsulinių instrukcijų 1–3, 7, 8 ir 15 priedus, priimtus 1999 m. balandžio mėn. pagal Šengeno konvencijos vykdomojo komiteto SCH/Com-ex (99) 13 sprendimą, kurie yra privalomi naujosioms valstybėms narėms ir jose taikomi nuo jų įstojimo dienos.[6] Išskyrus Šengeno konvencijos 5 straipsnio 1 dalies d punktą, susijusį su konsultavimusi per Šengeno informacinę sistemą.[7] OL C […], […], p. […].[8] OL C […], […], p. […].[9] OL L 183, 2003 7 22, p. 1.[10] OL L 81, 2001 3 21, p. 1. Reglamentas su paskutiniais pakeitimais, padarytais Reglamentu (EB) Nr. 851/2005 (OL L 141, 2005 6 4, p. 3).[11] OL L 176, 1999 7 10, p. 31.[12] OL L 370, 2004 12 17, p. 78.[13] OL L 239, 2000 9 22, p. 19. Konvencija su paskutiniais pakeitimais, padarytais Tarybos sprendimu 2005/211/TVR (OL L 68, 2005 3 15, p. 44).